ANKARA: Bitka za AFRIN, turski specijalci ulaze u grad - iBalkan.net\nANKARA: Bitka za AFRIN, turski specijalci ulaze u grad\nAnkara je uvela specijalne snage vojske i policije u granično područje Afrin, izjavio je potpredjsednik turske vlade Bekir Bozdag…\nANKARA: objavljeno u kategoriji “Vijesti- Svijet- Magazin” 26. 02. 2018. 18: 23… ANKARA: Bitka za AFRIN, turski specijalci ulaze u grad\nTurska vojska i borci Slobodne sirijske armije pod njihovom kontrolom zauzele su gotovo čitavu graničnu zonu Sirije u Afrinu nakon novog talasa borbi u nedelju, što je dovelo do zauzimanja sedam gradova i sela.\n– U Afrin su upućene naše snage za specijalne namjene kako bi se zaštitili civili i obezbjedio uspješan završetak operacije – saopštio je Bozdag na televiziji NTV.\nPrema njegovim rečima, avijacija nastavlja da izvodi napade na položaje kurdskih formacija u Afrinu.\nGeneralštab Turske objavio je 20. januara početak operacije “Maslinova grana” protiv kurdskih snaga u oblasti Afrin. Zajedno sa turskim snagama u operaciji učestvuju borci Slobodne sirijske armije.\nPrema izvještajima, snage pod vođstvom Turske preuzele su kontrolu nad naseljima Samalik, Šejk Muhamedi, Vilakli, Duduo, Kundom Dudu, Bandarlikom i Majdanom Ikbisom tokom poslednjih dvanaest časova.\nTurske snage praktično nisu naišle na otpor prilikom napada u nedelju, što se uglavnom odnosi na činjenicu da su se kurdski teroristi povukli iz sirijsko- turskog pograničnog područja širom regiona Afrin.\nPoslije toga, tek treba da se vidi da li turske snage nastavljaju svoju ofanzivu “Maslinova grana” dublje u planinsko srce Afrina – nešto što bi ih moglo dovesti u sukob sa sirijskim vladinim trupama.\nSavjet bezbjednosti UN je 24. februara usvojio Rezoluciju 2401 o prekidu vatre u Siriji, ali je Ankara saopštila da ova odluka neće uticati na operaciju u Afrinu, jer se ona “sprovodi protiv terorista”.\nAnkara Bitka za AFRIN specijalci ulaze u grad Turski specijalci\nLjajić, šok kazna Ivanoviću\nFener za titulu Evrolige


Marija Ristanović doktorka estetske medicine kojoj mnogi veruju! – Balkan Life\nMarija Ristanović doktorka estetske medicine kojoj mnogi veruju!\nKažu da je u svakom poslu naježe pridobiti poverenje klijenata, što posebno važi za one čiji je posao vezan za lepotu.U tom slučaju, poverenje klijenti mnogo teže poklanjaju i čini se odluka kome će pokloniti isto duže traje.\nJedna od retkih koja nema problema kada je poverenje klijenata u pitanju je doktorica estetske medicine Marija Ristanović.Ova uspešna doktorica se može pohvaliti da je jedna d retkih kojima se klijenti rado prepuštaju, sa puno poverenje, nebitno da li su muškog ili ženskog pola.\nZanimljivo je da je njen estetski studio „Dermamedic“, koji se nalazi u Bijeljini, omiljen centar lepote i za mnoge poznate ličnosti, što samo govori o uspešnosti ove doktorice.\n„U našem centru ne postoji podela klijenata i sasvim nam je svejedno da li se oni bave javnim poslom ili ne, jer svako ko nam ukaže poverenje, a insistira na diskreciji, sigurno je da će biti ispoštovan s’naše strane, iako su mnoge poznate ličnosti koje su nas posetile o tome rado pričale javno“-kaže doktorica Ristanović.\nOno po čemu se ovaj centar razlikuje od drugih i zbog čega doktorica Ristanović tako lako dobija poverenje klijenata je i činjenica da ona konstantno radi na svojoj edukaciji, zbog čega je uvek na korak ispred drugim u svim novinama iz estetske medicine.\nTako je samo u poslednja tri meseca, posetila tri edukativna seminara, sa kojih je došla sa mnogim novinama, koje su klijenti baš u njenom centru mogli da dobiju prvi na prostoru cele Bosne i Hercegovine.Pored toga, ovaj centar je i generalni zastupnik za BiH najkvalitetnijih filera „Neauvia“, kojima doktorica radi većinu tretmana u centru, dok se kod njih može nabaviti i prestižna kozmetika „Dr Irena Eris“.\nPored Bugarske i Italije, doktorica je pre dva dana doputovala sa seminara iz Dubrovnika, odakle donosi poslednje novine iz estetske medicine, pa zato i ne čudi činjenica da je slogan ovog estetskog centra, „Primetite razliku“!


Nicolas Maduro, predsjednik Venecuele i Vladimir Putin, predsjednik Rusije u Moskvi\nRuski predsjednik Vladimir Putin u srijedu je poručio Nicolasu Maduru, osporavanom predsjedniku Venecuele, da podržava razgovore između vlade i opozicije u toj državi.\nPutin je ponovio podršku Madurovoj vladi, ali je također nagovijestio da bi venecuelanski predsjednik trebao biti otvoren za dijalog sa kritičarima.\n„Vjerujemo da je svako odbijanje dijaloga iracionalno, škodi zemlji i samo prijeti dobrobiti građana“, rekao je Putin.\nRusija je jedan od rijetkih Madurovih nepokolebljivih saveznika u onom što opisuje kao „američke napore da ga potkopaju“.\nPutin je pohvalio rastuću saradnju između dvije zemlje, dodajući kako Rusija planira da pošalje u Venecuelu 1,5 miliona doza vakcina protiv gripe "u bliskoj budućnosti".\nUnatoč ekstremnoj ekonomskoj i političkoj krizi u Venezueli, Moskva je nastavila podržavati Madura velikodušnim kreditima.\nNi Putin, ni Maduro u svojim uvodnim obraćanjima nisu govorili o bilo kakvoj financijskoj pomoći. Ali Putin je rekao da je Rusija do sada uložila oko četiri milijarde dolara u Venecuelu.\nJužnoamerički čelnik također je pohvalio bilateralnu saradnju dvije zemlje.\n„Zajednički možemo prevazići sve poteškoće“, izjavio je Maduro.\nOpozicija Venecuele izjavila je ranije ovog mjeseca da je dijalog, koji se vodio uz posredovanje Norveške kako bi se pokušala riješiti kriza u Venecueli završen, šest sedmica nakon što je Madurova vlada prestala da sudjeluje.\nMadurovi predstavnici su u augustu napustili pregovore u znak protesta protiv pooštravanja sankcija Venecueli od strane američkog predsjednika Donalda Trumpa.\nMadurova posjeta dolazi dan nakon što je američki predsjednik Donald Trump uputio upozorenje Venecueli, osudivši Madura u svom govoru u Ujedinjenim nacijama.\nPored ovoga, ruska novinska agencija Interfax javila je da je grupa ruskih vojnih specijalista stigla u Karakas, glavni grad Venecuele. Izvještaj, u kojem se pozivaju na neimenovani izvor, ne navodi koliko je poslano specijalista, ali navode da su otišli da bi mogli servisirati i održavati rusku vojnu opremu koju su prodali Venecueli.\nOsporavani predsjednik Venecuele Nicolas Maduro je preuzeo dužnost predsjednika 2013. godine, nakon smrti Uge Chaveza. On je u januaru položio zakletvu za drugi mandat nakon izbora održanih u maju 2018. godine, koji su bili narušeni bojkotom opozicije i široko rasprostranjenim tvrdnjama o namještanju glasova.\nKriza je eskalirala nezadovoljstvom građana, a opozicioni lider i predsjednik Nacionalne skupštine Huan Juan Guaido se 23. januara proglasio se za prelaznog predsjednika Venecuele. Prvo su ga priznali SAD, potom i više latinoameričkih, te veći broj država Evropske unije.\nVenecuela je bila u ekonomskom slobodnom padu. Hiperinflacija, nestašice struje i osnovnih namirnica doveli su do toga da milioni napuste ovu južnoameričku državu.


Prijem ratnih heroja sa Košara kod predsednika GO Lazarevac - Galaxy Media\nPovodom obeležavanja dvadeset i dve godine od pogibije našeg sugrađanina, Saše Ivankovića iz Vreoca, koji je život izgubio na Košarama, 16. aprila 1999. godine, predsednik GO Lazarevac, Bojan Stević primio je danas njegove ratne saborce i vojnike SRJ u sali predsedništva.\nNa inicijativu građana, porodice preminulog Saše Ivankovića i njegovih saboraca, opština Lazarevac će uz podršku Grada Beograda nazvati ulicu po njemu u MZ Momčilo Pavlović u naselju Rasadnik. Biće postavljena i spomen obeležja za sve nastradale na Košarama, kao i za dva sugrađanina iz Brajkovca koja su poginula u Hrvatskoj devedesetih godina, saopštio je predsednik opštine, Bojan Stević, nakon prijema.\nStević je naglasio da, je obaveza svih nas, da se svakodnevno podsećamo naših preminulih, ne samo sugrađana, već svih Srba koji su izgubili svoje živote u ratovima.\nPukovnik i komadant odbrane Košara, Ljubinko Đurković , zahvalio se opštini i predsedniku na podršci i istakao da se odavanjem počasti nastradalom Saši Ivankoviću, produžava sećanje budućim generacijama i podseća “da pretke nismo zaboravili, a da se pred potomcima nećemo stideti”.\nPukovnik i komadant odbrane Košara, Ljubinko Đurković i predsednik GO Lazarevac, Bojan Stević\nNeformalno udruženje građana, porodica i ratni drugovi, pokrenuli su takođe inicijativu da se oslika mural u Sašinu čast, koji je pre nekoliko dana osvanuo na platou kod Rudarske česme u glavnoj Karađorđevoj ulici u Lazarevcu.\n“Naša je dužnost da očuvamo sećanje na junake koji su dali svoje živote, a otkrivanjem murala posvećenog Saši Ivankoviću nastavljamo sećanje na sve njih”, rekao je pripadnik 125. motorizovane brigade Vojske Jugoslavije, Ivan Ranković.\nNakon prijema u opštini, upriličeno je svečano otkrivanje i osveštanje murala, a odata je pošta i položeni su venci na lazarevačkom gradskom groblju u Crnim Međama.


Dančenko: Rusija ne želi da povezuje pitanje širenja NATO-a sa Kosovom\nSpoljnopolitički saradnik Brukingsovog instituta u Vašingtonu, Igor Dančenko, nedavno se vratio iz Rusije. Komentarišući političku atmosfreru u Moskvi nakon predsedničkih izbora, Dančenko u razgovoru sa kolegom Brankom Mikašinovićem ističe da promena na predsedničkom položaju nije uticala na odnos Kremlja prema kosovskom pitanju.\nDančenko: Razolucija Saveta bezbednosti UN 1244 jedan je od glavnih argumenata Rusije u podršci teritorijalnom integritetu Srbije – koji podržavaju i novi ruski predsednik Medvedev i dosadašnji šef države Vladimir Putin. Generalni sekretar UN, Ban Ki Mun, potvrdio je da rezolucija 1244 ostaje na snazi do daljnjeg, što ide u prilog političkom stavu Rusije i Srbije o neprihvatanju nezavisnosti Kosova. Zapad i Rusija imaju različite interpretacije te rezolucije, ali obe strane veruju da bi taj dokument mogao da posluži kao osnova za eventualnu dalju raspravu.\nGlas Amerike: U kom pravcu idu odnosi Srbije i Rusije, nakon što je Kosovo proglasilo nezavisnost?\nDančenko: Odnosi Srbije i Rusije su u stalnoj uzlaznoj putanji u poslednjih osam godina, odnosno od intervencije NATO-a na Kosovu i u Srbiji. Prvo, intenzivirana je humnitarna pomoć Rusije Srbiji nezvaničnim kanalima, preko Ruske pravoslavne crkve i raznih dobrotvornih organizacija. Ta pomoć se nastavlja i Rusija upravo sada šalje humanitarnu pomoć srpskim enklavama na Kosovu. Pored toga, Rusima više nisu potrebne vize za Srbiju. Na ekonomskom planu, Gazprom je potpisao sporazum o preuzimanju NIS-a, što će dodatno unparediti saradnju energetskih sektora dve zemlje. Nije isključeno da bi Rusija, ukoliko bi došlo do eskalacije konflitka na Kosovu, mogla da pojača vojnu saradnju sa Srbijom. To bi uključilo i isporuke oružja, a razmatra se i mogućnost upućivanja ruskog mirovnog kontingenta na sever Kosova u zavisnosti od daljeg razvoja dogadjaja.\nGlas Amerike: Kako bi kosovsko pitanje moglo da utiče na buduće odnose Rusije i zapadnih demokratija?\nDančenko: Priznanje nezavisnosti Kosova od Vašingtona i nekih evropskih zemalja zateglo je već složene odnose Rusije sa Unijom i SAD u odnosu na vrlo izazovna pitanja kao što su raketni odbrambeni sistem u Poljskoj i Češkoj i širenje NATO-a na Ukrajinu i Gruziju. Pored toga, tu je i pitanje energetske bezbednosti, odnosno ponašanje EU u svetlu njene zavisnosti od ruskog gasa. Mada Rusija ne želi da povezuje pitanja raketne odbrane i širenja NATO-a sa Kosovom, neke zapadne zemlje bi želele da ih povežu sa kosovskim, radi postizanja kompomisnog rešenja o Kosovu, odnosno proširenju vojne Alijanse i uspostavljanju raketnog sistema. Rusija insistira da se ova pitanja tretiraju odvojeno i da se kosovsko pitanje reši uz strogo poštovanje Rezolucije 1244, a rešenje prihvate i srpska i albanska strana.


Aleksić podnosi tužilaštvu podatke o povezanosti državnog vrha sa slučajem Jovanjica. … – NovostiDana.rs\nAleksić podnosi tužilaštvu podatke o povezanosti državnog vrha sa slučajem Jovanjica. …\n„Ovo je afera zbog koje pada vlast. Ova afera se ne sme zataškati, mora se otkriti ključna veza izmedju države i proizvodnje marihuane na Jovanjici, a čini se da će najviši vrh morati snositi političku odgovornost zbog svih navoda koje će nadam se dokazati tužilaštvo“, rekao je Aleksić.\n„Cilj krivične tužbe koju je podneo Vučević je banalizacija slučaja i pokušaj bekstva od umešanosti u aferu. Da bismo to sprečili ja ću pored toga što ću podneti krivičnu prijavu za ometanje pravde i lažno prijavljivanje jer i kako je sam Vučević rekao, on ne misli da su Andrej i Aleksandar Vučić umešani u aferu“, kazao je Aleksić.\nAleksić je pitao je i da li je firma „Ronin elit sekjuriti“ obezbedjivala plantažu Jovanjicu da li je vlasnik Alenko Lazov, bivši pripadnik SAJ-a, kao i da li su Kendija i Lazov kumovi.\nPoslanik Srpske napredne stranke (SNS) Aleksandar Marković odbacio je danas optužbe poslanika Narodne stranke Miroslava Aleksića o povezanosti državnog vrha sa slučajem privrednog dobra „Jovanjica“ čiji je vlasnik uhapšen zbog proizvodnje marihuane.\nMarković je na konferenciji za novinare u Skupštini Srbije rekao da Aleksić iznosi neistine te da bez dokaza i argumenata „očajnički“ pokušava da dovede u vezu bilo koga iz SNS sa ljudima umešanim u kriminal, te na taj način nanese štetu SNS i predsedniku Srbije Aleksandru Vučiću.\n„Poslanik je dobio zadatak od svog šefa Dragana Djilasa da sto puta ponovi iste optužbe nadajući se da će 100 puta ponovljena laž postati istina“, rekao je Marković.\nNa Aleksićeve optužbe o povezanosti vrha države sa slučajem „Jovanjica“ reagovao je i poslanik Pokreta socijalista Djordje Komlenski koji je na konferenciju za novinare u parlamentu rekao da će Aleksić „što šta morati da objasni pred sudom“ za „laži“ koje iznosi o ministru odbrane i predsedniku Pokreta socijalista Aleksandru Vulinu i državnom vrhu.\n„Gospodine Aleksiću ovo je paradajz ako niste znali, a hvalite se da se bavite poljoprivredom“, rekao je Komlenski.\n„Ministarstvo odbrane prepoznaje zlu nameru Miroslava Aleksića da pokuša na bilo koji način naškoditi Vrhovnom komandantu Vojske Srbije, Vojsci Srbije, Ministarstvu odbrane i ministru odbrane. To je jedini razlog zašto bi na bilo koji način Miroslav Aleksić povezivao Vuleta Bojovića sa Ministarstvom odbrane“, navodi se u saopštenju.\nKako se navodi „Vule Bojović je do 2016. godine u Vojsci Srbije bio profesionalni vojnik u činu razvodnika, a svako dovodjenje njega i njegovih činjenja ili nečinjenja sa Ministarstvom odbrane ili Vojskom Srbije je „brutalni pokušaj blaćenja vojske i svih njenih pripadnika“.\nPotpredsednik Narodne stranke Miroslav Aleksić na konferenciji za novinare ranije danas postavio pitanje Tužilaštvu za organizovani kriminal i ministru odbrane „da li je jedan od uhapšenih u slučaju Jovanjica Vule Bojović, radnik Ministarstva odbrane zaposlen u tom ministarstvu od 2012. godine“.\nOn je tada pitao „na kojim poslovima Vule Bojović radi u ministarstvu, šta je njegova uloga vezano za aferu Jovanjica i kakvi su njegovi odnosi sa Koluvijom i Vulinom“.


Na dnu Balkana: neravni put Kosova ka obezbeđivanju vakcina – Analiziraj.ba\nCovid-19 je izložio sistemske probleme u zdravstvenom sistemu Kosova\nAutor Arber Fetahu | Apr 26, 2021\nŠestog januara 2021. godine bivši kosovski premijer Avdullah Hoti i ministar zdravlja objavili su toliko očekivanu vest: „Vakcine će doći u februaru”. Objasnili su plan imunizacije protiv Kovida-19 – prema kom je Kosovo završilo diskusiju u cilju obezeđivanja 535.000 vakcina i još 600.000 od Austrije. Ipak, detalji su bili nejasni što je ostavljalo više prostora za sumnju. Ipak, u parlamentu je odobren budžet od 40 miliona eura za borbu protiv Kovida-19 i nabavu vakcine. Uprkos svemu ovome, kosovske institucije nisu uspele da osiguraju vakcine do kraja marta i Kosovo je poslednja zemlja na Balkanu koja je započela proces imunizacije.\nOdlaganje vakcinacije prati veliki broj infekcija. Tokom kraja marta i do sredine aprila broj zaraza varirao je od 345 do 800 slučajeva dnevno, a broj umrlih od 9 do 17 dnevno. Dakle, novi talas sa velikim brojem infekcija započeo je 2021 godine. Štoviše, postoji još jedna briga, a to je širenje takozvanog britanskog soja Kovida-19, što još više komplikuje zdravstvenu situaciju. Sa 13.186 aktivnih slučajeva i 99.535 pozitivnih slučajeva registrovanih od marta 2020. godine, Kosovo se suočava sa velikim poremećajem u svom zdravstvenom sistemu. U ovoj situaciji, kapaciteti zdravstvenih ustanova su iscrpljeni zbog velikog broja slučajeva koji završe na kliničkom lečenju, kao i zbog nedostatka odgovarajuće infrastrukture. Ako tome dodamo i problem imunizacije, situacija izgleda prilično očajna.\nMeđutim, problem je višestruk: prvo, odlučnost vlade i strategija za imunizaciju nisu ispunili svoje ciljeve u osiguranju samofinansirajućih vakcina. Napori i termin pregovora sa proizvođačima vakcina za Kosovo su došli prekasno. I pored toga što je ministar zdravlja izjavio da je kašnjenje u obezbeđivanju vakcina bilo povezano sa činjenicom da Kosovo nije deo Evropske unije i Svetske zdravstvene organizacije, što je još više zakomplikovalo stvari. Drugo, Vlada Kosova se u velikoj meri oslanjala na koaliciju EU i COVAX-a koja je predvidela oko 360.000 doza besplatnih vakcina za Kosovo kao deo regionalnog plana. Zbog toga je Kosovo ostalo sa manje alternativa u obezbeđivanju vakcina za svoje građane.\nPored toga, Kosovo je prošlo izborni proces tokom kojeg su vakcine korišćene kao šargarepa za birače. Obećanja za stotine hiljada vakcina okupirala su kampanju, ali političkim strankama nedostajao je jasan plan kako da obezbedi vakcine. Politička nestabilnost u vreme pandemije imala je velike poremećaj u pogledu vakcina i upravljanja pandemijskom situacijom uopšte.\nPolitika kao prioritet nad javnim zdravstvom\nMeđutim, institucionalna neefikasnost da obezbedi cepiva nastala je zbog činjenice da je pre svega politika bila prioritet, a ne cepiva. Iskustvo dve vlade usred globalne pandemije prouzrokovalo je institucionalna kašnjenja u radu sa vakcinama. Kosovo nije usvojilo i izmenilo Zakon o sprečavanju i borbi protiv pandemije Kovid-19 do avgusta 2020 godine. Štaviše, Kosovo je stagniralo u primanju vakcina i zbog nemogućnosti lobiranja. Zbog toga su institucije mogle da urade više u lobiranju kod privatnih kompanija za kupovinu vakcina, a u mogućim slučajevima i za osiguravanje donacija. Značajnija institucionalna saradnja i napori između ministarstava (ne samo ministra zdravlja), vladinih agencija i državnih čelnika trebalo je da se dogodi u obezbeđivanju vakcina.\nDakle, mesec februar je prošao, a vakcine nigde ni na pomolu. Nesposobnost da se zaštiti javno zdravlje u vreme pandemije bila je evidentna. U nedostatku vakcina otprilike 500 albanskih zdravstvenih radnika vakcinisano je u Albaniji. Obećanja prvih doza vakcina prebačena su za mart. Konačno, 28. marta na kraju tunela bilo je svetlosti – na Kosovo je stiglo 24.000 doza vakcina. Kontingent sa vakcinama koje su stigle na Kosovo obezbedio je UNICEF putem mehanizma COVAX. Deo je to od 100.800 doza vakcine AstraZeneca koje će Kosovo dobiti besplatno iz programa COVAX Svetske zdravstvene organizacije.\nNedavno izabrani premijer Albin Kurti i ministar zdravlja organizovali su službeni prijem vakcina obeležavajući važnost ovog događaja i obećavajući da će se broj vakcina povećati. Zajedno sa vršiocem dužnosti šefa Kancelarije EU na Kosovu, predstavnikom UN-a i ambasadorom Velike Britanije, kosovski premijer je zahvalio mehanizmu COVAX, pokazavši tako spremnost i odlučnost za još veću saradnju u nabavi dodatnih vakcina. Ipak, biti poslednji u nabavci vakcina i zaostajati za drugim državama u procesu imunizacije imaće posledice po javno zdravlje građana Kosova.\nDržavni plan o vakcinaciji\nBivša vlada pod premijerom Hotijem putem nadležnih zdravstvenih institucija na Kosovu u februaru je izradila nacrt zakona Državni plan o vakcinaciji protiv Kovida -19. Na osnovu ovog plana, Odbor za vakcinaciju predvideo je da će se nakon uvođenja vakcine postupak odvijati u tri faze. Prva faza: Vakcinacija grupa sa najvišim rizikom koje se sastoje od zdravstvenih radnika, lica smeštenih u domove za starije osobe, starosnih grupa 80+ i dela populacije sa hroničnim bolestima. Druga faza: Uključuje starosnu grupu od 65 do 79 godina, preostalu populaciju sa hroničnim oboljenjima, nastavnike i snage odbrane uključene u upravljanje pandemijom, koje čine 306.000 ili 17 posto od ukupne populacije. Dok u poslednjoj fazi plan predviđa vakcinaciju dodatnih 50 posto stanovništva kako bi se obuhvatilo 900.000 ljudi ili 70 posto ukupne pokrivenosti stanovništva vakcinom protiv KOVIDA-19.\nRealizaciju plana karakterišu kašnjenja, kako je objašnjeno u ovom članku. Prva faza je počela da se sprovodi, ali broj primljenih vakcina nije u skladu sa planom. Isporučeno je 24.000 vakcina, umesto 54.000 kako je planirano. Oko 10.000 građana je do sad vakcinisano i oni spadaju u kategoriju prve faze, odnosno među one s najvišim rizikom. Istovremeno, vlada je uvela nove restriktivne mere, kao što je policijski čas, dopuštajući samo rad restorana sa dostavom, dok su škole imale obavezu da sprovode nastavu onlajn.\nU ovim očajnim vremenima postoji potreba za malo svetlosti, iako se čini da ona nije blizu. Prvi kontingent isporučenih vakcina pružio je samo tračak te svetlosti, a vremenski raspored za preostala cepiva i njihovu distribuciju teško je predvideti, jer su prepreke višestruke.\nNedavno izabrana vlada planira da obezbedi vakcinaciju 60% stanovništva. U svom planu premijer Kurti je predvideo da će tražiti saradnju sa susednim zemljama poput Albanije u borbi protiv Kovida-19. Takođe, naglasio je da će Kosovo započeti pripreme za prijem u Svetsku zdravstvenu organizaciju. Očekivanja su sada veća jer se nova vlada izborila za pobedu. Ipak, problemi su evidentni u nabavci vakcina jer Kosovo ostaje u složenom geopolitičkom položaju.\nIako nije jako velika regija, Balkan je privukao pažnju većih zemalja u isporuci vakcina, posebno zemalja poput Kine i Rusije. Međutim, upotreba vakcina u političke svrhe nije samo stvar većih zemalja. Srbija je, na primer, pokazala spremnost da vakciniše srpske građane Kosova potencijalno pokazujući na ovaj način da ima udela u suverenitetu Kosova. Zbog toga je Srbija na severu Kosova pokrenula kampanju vakcinacije koja se smatra političkom provokacijom Kosova.\nSa druge strane, vlada Kosova nije uspela da obezbedi vakcine za svoje građane do kraja marta, iako je nekoliko meseci obećavala da će to učiniti. U ovom području, EU je takođe kasnila u slanju vakcina za Kosovo, uprkos Evropskoj komisiji Paket od 70 miliona eura za rani pristup vakcinama EU na zapadnom Balkanu. U ovoj situaciji, kosovska vlada je dala političke izjave da neće prihvatiti vakcine sa Istoka, aludirajući na Sputnjik V (Rusija) i kineske vakcine.\nI pored toga što je reč o nacionalnom zdravlju, poreklo vakcina dodatni je teret za države, posebno za Kosovo, koje se politički ne svrstava niti ima diplomatske veze sa gore pomenutim zemljama. Međutim, kašnjenje EU i drugih zapadnih zemalja da pruže više za zemlju kao što je Kosovo, ostavlja prostor drugima da barem pokušaju proširiti svoj geopolitički uticaj putem vakcina. Bez obzira na to, Kosovo je odbilo vakcine od Vlade Srbije ili bilo kog drugog državnog aktera koji ne održava diplomatske veze sa Kosovom.\nSve u svemu, postupak nabave vakcina za građane Kosova složen je i određen mnogim faktorima. Iskustvo dve vlade usred pandemije u jednogodišnjem periodu ostavlja prostor za podelu neuspeha i krivice. Glavni neuspeh vlade (vlada) bila je nesposobnost obezbeđivanja vakcina. Paradoksi doživljeni tokom ove pandemije slični su trilerima u kojima su životi građana ugroženi zbog političkih mahinacija političkih aktera.\nOtuda bi kosovske institucije trebalo da preduzmu trenutne mere u nabavci vakcina putem mehanizama lobiranja kod privatnih kompanija; sarađuju i koordinišu svoj rad sa međunarodnim institucijama, sa određenim državnim akterima kao što je SAD, i traže donacije vakcina. Institucionalna koordinacija na domaćem nivou nužna je potreba u borbi protiv Kovida-19. Implementacija vladinog plana o pandemiji trebalo bi da se prati uz kontinuiranu procenu i da se primenjuju nove precizne strategije zasnovane na potrebama građana.\nPrethodniINTERNETSKO ZLOSTAVLJANJE MALOLJETNICA: Želim da te vidim bez majice!\nSljedećiRTRS I BNTV: Kako je nepovoljni londonski kredit medijskom magijom postao veliki uspjeh vlasti Republike Srpske\nTunel Hranjen je još samo jedna u nizu bezočnih pljački. I, naravno, niko nije uhapšen!\nBHT1 I FTV: Medvedev u Beogradu i na Dnevniku 2 u Sarajevu\nAfera „Asim“ kroz pitanja novinara


Rod grožđa u Hercegovini veći za 25 odsto - Agro TV\nPočetna Novo Rod grožđa u Hercegovini veći za 25 odsto\nRod grožđa u Hercegovini veći za 25 odsto\nHercegovački vinari očekuju da će ovogodišnji rod grožđa biti veći za oko 25 odsto od prošlogodišnjeg jer su imali pogodno vreme sa dosta sunčanih dana, bez padavina.\n– Kvalitet našeg grožđa je izuzetan. Žilavka, na primer, nigde ne uspeva osim u Hercegovini. Grožđe iz Hercegovine zbog mnogo sunčanih dana je daleko ispred ostalih severnih sorti, a kod nas su južnjačke – merlo, vranac, žilavka, šardone, kabernet, koje su prepoznatljive i daju dobar prinos i kvalitet vina – naglasio je Petijević.\nPetijević, vlasnik Vinarije “Petijević” iz Trebinja, najavio je da će berba grožđa ove godine kasniti oko 15 dana, jer je maj bio hladan i kišovit, pa će rane sorte belog šardonea početi da se beru oko 10. septembra, a vranca u drugoj polovini naredno meseca.\nOn je istakao da se u Hercegovini, posebno u Trebinju, svake godine sade novi zasadi i godišnje se povećava za oko dva odsto.\nObično se sade novi zasadi sorti po kojima je Hercegovina prepoznatljiva – žilavke i vranca.\n– Na parceli sam zasadio novi vinograd od 2.400 loza, a planiram ove jeseni da sadim još jedan. Isplati se, ali ima dosta posla i nije lako raditi u vinogradima – dodao je Petijević.\nOn kaže da je grožđe ove godine bilo lakše sačuvati zbog povoljnih vremenskih prilika budući da je bilo manje potrebe za zaštitom.\nAko se zemlja u hercegovačkim vinogradima maksimalno iskoristi, kao što radi ovaj domaćin, po dunumu može da se zasadi 700 čokota od kojih je najbolje da svaka daje do tri kilograma grožđa, odnosno ukupno dve tone po dunumu ili nešto više od 20 tona po hektaru.\n– Pratim rod i ako prerodi smanjujem da ne bude po čokotu više od tri kilograma, radi kvaliteta vina, jer ako previše rodi loza, ne može kvalitet vina da bude očekivani – pojasnio je Petijević.\nOn je ukazao da bi za domaće vinare i vinogradare od velikog značaja bilo da se adekvatno zakonski uredi uvoz nekvalitetnog grožđa i vina u rinfuzi koje se, kako je rekao, posle prepakuje, što loše utiče na domaće proizvođače koji imaju kvalitetno grožđe i vino.\nU Trebinju, gde je klima najpovoljnija za vinogradarstvo, ima oko oko 20 registrovanih vinarija.\nVina iz Hercegovine se, kako je istakao, izvoze širom sveta, posebno ona koja dolaze iz velikih vinarija kao su “Tvrdoš”, “Vukoje” i “Anđelić”, a ostali izvoze i prodaju na domaćem i tržištima u regionu.\nFoto: Turistička organizacija Trebinje, Vinarija “Anđelić”, Vinski podrum “Bojanić”, Vinarija “Vera”


Megan je na MAJKU povukla samouverenost i STAV, a upravo DORIJA će biti na ovoj poziciji od danas! (FOTO) – Ženski kutak\nMegan je na MAJKU povukla samouverenost i STAV, a upravo DORIJA će biti na ovoj poziciji od danas! (FOTO)\nPoslednjih meseci pisalo se kako vojvotkinja otpušta savetnika, a zbog njenog ponašanja i zahteva mnogi su i sami dali otkaz. Sada je „glavna savetnica“ kraljevskog para Meganina majka Dorija Ragland.\nZgodna glumica poznata po ulozi u seriji „Očajne domaćice“ poslednjih godinu dana naporno je radila na...\nBogdana Ražnatović je donela na svet sina Željka, a od tada njen suprug Veljko i ostali...\nRobert de Niro: Nakon 50 godina braka, pogledao sam svoju suprugu i rekao joj…


Klimatski sporazum - šansa za ulaganje 23.000 mlrd dolara\nKlimatski sporazum – šansa za ulaganje 23.000 mlrd dolara\nM. K. 7. novembra 2016. 17:52\nIstorijski globalni sporazum o borbi protiv klimatskih promena, usvojen u Parizu prošle godine, otvorio je mogućnosti za ulaganja u pametne projekte u toj oblasti na tržištima u usponu u vrednosti od 23.000 milijardi dolara do 2030. godine, prema studiji Međunarodne finansijske korporacije (IFC).\nRusija, Srbija, Turska i Ukrajina su u istočnoj Evropi najveća tržišta za ulaganja u „pametne“ projekte, koji treba da doprinesu borbi sa klimatskim promenama, navodi se u studiji IFC, i precizira da u tim zemljama postoji zajednički investicioni potencijal od 665 milijardi dolara, uglavnom u oblasti energetske efikasnosti i zelene gradnje.\nKako ističe ova članica Svetske banke, najveći potencijal na svetu za takva ulaganja je u istočnoj Aziji i Pacifiku, gde Kina, Indonezija, Filipini i Vijetnam, imaju potencijal za klimatski-pametna ulaganja od 16.000 milijardi dolara.\nLatinska Amerika i Karibi nude druge najveće mogućnosti, naročito u sektoru održivog transporta, pri čemu potencijal za ulaganja u Argentini, Brazilu, Kolumbiji i Meksiku, iznosi oko 2.600 milijardi dolara.\nPrilike za ulaganja u južnoj Aziji su najveće u infrastrukturi otpornoj na klimatske usloge, pri čemu u Indiji i Bangladešu postoje mogućnosti za ulaganja u vrednosti od 2.500 milijardi dolara.\nMerkel pozvala evropske nacije da se drže zajedno\nU subsaharskoj Africi, postoje mogućnosti za ulaganja u vrednosti od 783 miliona dolara, dok je na Bliskom istoku i u severnoj Africi ukupan potencijal za klimatska ulaganja procenjen na 265 milijardi dolara.\nU studiji, koja se bazira na nacionalnim obavezama vezano za klimatske promene i osnovnim politikama u 21 zemlji u razvoju, identifikovani su sektori u kojima je najveći potencijal za ulaganja.\nU izveštaju se, takođe, navodi da će akcije vlada biti od ključnog značaja kako bi se „otključao“ pun potencijal mogućih ulaganja.\nOtkako je u decembru prošle godine usvojen klimatski sporazum u Parizu, ukupno 189 zemalja je otada dostavilo nacionalne planove koji imaju za cilj agresivan rast u klimatskim rešenjima.\nenergetska efikasnostklimatski sporazumulaganja\nAntić: Srbija neefikasno koristi energiju, menjaćemo zakon\nBanjac: Za energetsku efikasnost u opštinama 160 miliona…\nEPS: Ispunili smo obavezu razdvajanja delatnosti\nSrbija nudi najbolje uslove za ulaganja


RTCG - Radio Televizija Crne Gore - Nacionalni javni servis :: Društvo :: Dobrovoljnih davalaca krvi 30% više\nMEĐUNARODNI DAN 14. 06. 2018. 14:10 >> 13:58 0\nDobrovoljnih davalaca krvi 30% više\nTim povodom je Crveni krst Crne Gore (CKCG), u saradnji sa Zavodom za transfuziju krvi Crne Gore, organizovao Veliku akciju dobrovoljnog davanja krvi u tržnom centru Delta siti, pod sloganom kampanje "Pruži ruku za život. Daruj krv", koju već godinu sprovodi sa našom kućom, Radio-televizijom Crne Gore (RTCG).\n"Prošle godine sam se uključio da budem promoter ove akcije i, zajedno sa svima onima koji su u njoj učestvovali, mislim da smo djelimično dobro uspjeli. Podaci govore da je porastao broj dobrovoljnih davalaca krvi za oko 30 odsto, i nadam se da će ta brojka i dalje da raste", poručio je Janović.\nOn je najavio učešće crnogorskih vaterpolo i rukometnih reprezentativaca u Akciji dobrovoljnog davanja krvi i poručio da "svi zajedno možemo da uradimo mnogo i, darujući krv, pomažemo drugima da opstanu".\nGeneralna serkretarka CKCG, Jelena Dubak, kazala je da je, svaka osoba između 18. i 65. godine starosti potencijalni davalac krvi, kao i da, kako je poručila, svi treba da, bar jednom godišnje, odvoje pola sata kako bi nekome "pružili ruku za život".\n"Ono što mi želimo jeste da građanke i građani Crne Gore ne čekaju organizovane akcije, ne čekaju da ih neko pozove, već da znaju da su u Zavodu za transfuziju krvi dobrodošli svakog dana", poručila je Dubak.\nOna je apelovala na građane da ne zaborave na to da su u ljetnjim mjesecima potrebne veće količine krvi, nego u ostalim periodima godine.\n"Uvijek ponavljamo istu rečenicu, krv nema alternativu, to je lijek koji nema zamjenu i ne može ga proizvesti nijedna fabrika, osim čovjek. Od čovjeka čovjeku. Neprocjenjive je vrijednosti, a tako malo dobre volje svih nas je potrebno da pacijent nikada ne čeka krv, već krv pacijenta", ocijenila je Dubak.\nOna je istakla da mladi i žene nijesu dovoljno zastupljeni u strukuri davalaca krvi i apelovala da, kako je navela, treba da budu aktivniji u toj ulozi.\n"Na nama je danas da nađemo malo vremena, organizujemo se, okupimo, podijelimo svoje iskustvo sa mlađom generacijom, primjenimo stručno medicinsko znanje i pomognemo onima kojima je naša pomoć potrebna", poručila je Rašović.\n"Rezultati postignuti u prošloj godini od 2,9 odsto ukupnog davalaštva, sa sada već 48 odsto učešća dobrovoljnih nenamjernih davaoca krvi, u odnosu na 2,1 odsto i svega 17 odsto učešća dobrovoljnih davaoca krvi prije nekoliko godina, govore da idemo uzlaznom putanjom i da naš cilj nije nedostižan", ocijenila je Rašović.


Trampov izaslanik u klinču sa Merkelovom: Grenel nameće svoj paket za kosovski čvor | Novosti.RS\nsubota, 04. 07. 2020. u 09:02\nNAKON što je objavljivanjem optužnice za ratne zločine protiv predsednika privremenih institucija u pokrajini Hašima Tačija miniran sastanak predstavnika Beograda i Prištine u Vašingtonu krajem juna, specijalni izaslanik američkog predsednika Donalda Trampa za dijalog, Ričard Grenel, ponovo je u ofanzivi.\nRazbuktavanje epidemije virusa korona u regionu moglo bi da odloži njegovu posetu Beogradu i Prištini, koja je, doduše nezvanično, bila planirana, ali to ne znači da će emisar iz Bele kuće raspakovati "bagaž" u kojem je predlog za jačanje privredne saradnje Srba i Albanaca i koji bi, kako se pretpostavlja, trebalo da podrazumeva i konkretne finansijske injekcije sa Zapada.\nIshod ove nove inicijative umnogome će zavisiti i od razgovora koji se trenutno vode na relaciji Vašington - Brisel, odnosno Berlin. Naime, mnogi u diplomatskim kuloarima upiru prst u Nemačku kao glavnog "krivca" za objavljivanje optužnice protiv Tačija, kako bi se minirao njegov zakazani sastanak sa predsednikom Srbije Aleksandrom Vučićem u Vašingtonu. Naši izvori tvrde da je upravo to nateralo Grenela u "petu brzinu". On je, kao čovek od najvećeg Trampovog poverenja, odlučan da nametne svoj ekonomski pristup kosovskom problemu, za razliku od EU, koja politička pitanja vidi kao primarna.\nGrenelove inicijative razbudile su i pojedine članice EU, pre svih Nemačku i Francusku. Kako saznajemo, ove države pokušavaju da dogovore termin samita u Parizu, a u opciji su dva datuma - 10. i 17. jul.\nAmbasador Nemačke u Podgorici Robert Veber potvrdio je juče da je Nemačka, koja je 1. jula preuzela predsedavanje Savetu EU, zajedno sa Francuskom spremna da pomogne u dijalogu Beograda i Prištine:\n- Specijalni predstavnik EU za dijalog, Miroslav Lajčak, najavio je da će se pregovori pod okriljem EU zvanično nastaviti u julu. Mi izričito podržavamo Specijalnog predstavnika u tome i zajedno sa Francuskom smo spremni da ponudimo pomoć, ako je potrebno.\nSrbija strpljivo čeka da se "veliki" dogovore, a kako je poručio predsednik Vučić, mi smo spremni na dijalog, ali ne i na nametanje rešenja, naglašavajući da Beograd o Kosovu defakto ne pregovara sa Albancima, nego sa Zapadom, koji pregovara u ime Prištine.\nI premijer privremenih institucija u Prištini Avdulah Hoti spreman je za nastavak dijaloga, ali uz unapred određen ishod:\n- Spreman sam da se sastanem sa Grenelom kako bih nastavio dijalog u cilju međusobnog priznavanja dveju zemalja.\nDiplomata Zoran Milivojević kaže, za "Novosti", da očekuje nastavak dijaloga Beograda i Prištine, ali da ostaje otvoreno pitanje o čemu će se pregovarati:\n- EU ima interesa da se dijalog nastavi, ali još nije rekla na kojoj osnovi, oko toga ne postoji saglasnost u Uniji. Srbija je "na čekanju", od nje ništa ne zavisi, niti je krivac za suspenziju dijaloga i za sve što se dešavalo. Takođe, Beograd neće da vodi dijalog isključivo o priznavanju, a na čemu Priština insistira i za šta ima podršku u nekim centrima moći u EU, u prvom redu od Nemačke. Treba očekivati da će američka administracija i Grenel nastojati da se otkazani sastanak uskoro održi i to na onoj platformi sa ekonomskim paketom, jer se to pokazalo kao najproduktivnije, da se razgovara o temama koje život znače.\nBEZ RUSIJE I SAD NEMA DOGOVORA\nZA Milivojevića su nerealna očekivanja da će jednim manevrom, optužnicom protiv Tačija, Vašington biti gurnut u zapećak i da će glavnu reč u pregovorima voditi EU i Nemačka:\n- To naprosto nije moguće i nije tačno. Bez SAD i Rusije ovo pitanje se ne može završiti. Takođe, EU mora da vrati kredibilitet, pet godina su posredovali u pregovorima i ništa se nije dogodilo. Moraju i da odgovore na to da li EU zaista nastupa statusno neutralno i da li želi rešenje koje podrazumeva interese obe strane.


PISMO JEDNOG SANDŽAKLIJE SRBIMA: 'Republika Srpska pod imenom neće postojati jer to je podrška genocidu' | Poskok.info\nPISMO JEDNOG SANDŽAKLIJE SRBIMA: 'Republika Srpska pod imenom neće postojati jer to je podrška genocidu'\nPredsjednik Bosanske patriotske stranke (BPS) , ubojica iz Trusine kojem nitko ne sudi, Sefer Halilović oglasio se povodom još jedne presude Tribunala u Den Hagu – kojom je general Vojske RS proglašen krivim za genocid u Srebrenici. Halilović je putem priopćenja za javnost uputio poruku političarima Republike Srpske pod naslovom ‘Republika Srpska pod imenom neće postojati jer to je podrška genocidu’.\n– Nova presuda Tribunala u Den Hagu kojom je bivši šef vojne sigursnosti paravojske tzv. VRS Tolimir Zdravko oglašen krivim za genocid u Srebrenici i osuđen na doživotnu robiju dokaz je o udruženom zločinačkom poduhvatu koji su osmislili i proveli civilni i vojni rukovodioci tzv. RS i radi kojih su, također, osuđeni na doživotne kazne zatvore ili kazne dugotrajnog zatvora ili, pak, čekaju svoje presude kao haški bjegunci i zločinci Karadžić Radovan i Mladić Ratko.\nS obzirom da je ovaj zločin, najužasnijih razmjera na tlu Europe nakon Drugog svjetskog rata, poveden i proveden pod imenom Republika Srpska, smatram da je taj naziv uvreda za sve žrtve genocida i udruženog zločinačkog poduhvata koji su sudski dokazani i presuđeni. Također ime Republika Srpska u svom nazivu pokazuje izlazna vrata svim drugim narodima koji žive ili se žele vratiti u taj, manji, bh. entitet. Ukoliko želite dobrobit svih naroda u BiH, i srpskom narodu, smatram da trebate biti političari koji će pokrenuti talas razuma u srpskoj politici i da ćete prihvatiti presude međunarodnih, i domaćih, sudova i pokrenuti, samoinicijativno, proceduru za uklanjanje tragova genocida počevši od imena Republika Srpska.\nEventualnim negiranjem genocida i drugih užasnih zločina činite strašnu nepravdu žrtvama zločina, ali i onima koji su za vas glasali jer ih na taj način odvajate od ostatka normalnog svijeta, stoji u saopćenju koje je potpisao predsjednik BPS-a Sefer Halilović.


Otvoren Prvi poslovni sajam EMG-a\nZakon o javnoj svojini, koji bi omogućio lokalnim samoupravama da samostalno upravljaju imovinom biće na javnoj raspravi u prvom kvartalu naredne godine, najavio vicepremijer Božidar Đelić, na Prvom poslovnom sajmu Predstavljamo Srbiju, u organizaciji Ekonomist Media Group.\n4. Međunarodni sajam energetike\nMonday, 24. November 2008.\nSvojim članovima, Inženjerska komora Srbije obezbedila je besplatan ulazak na 4. Međunarodni sajam energetike, koji se održava od 26. do 28. novembra 2008. godine u Beogradu.\nU okviru Međunarodnog foruma za kontakte i investicije "Global konekt" (Connect), koji se održava u Štutgartu, u sredu će biti održana manifestacija "Privredni dani Vojvodine".\nPrvi sajam investicionih potencijala lokalnih samouprava - "Predstavljamo Srbiju"\nFriday, 07. November 2008.\nEkonomist Media Group organizovaće Prvi biznis sajam Investicionih potencijala lokalnih samouprava pod nazivom "Predstavljamo Srbiju", koji će se održati 27.11.2008. godine na Beogradskom sajmu, galerija Hale 14.\nNa Beogradskom sajmu, od 26. do 28. novembra, biće održani 4. Međunarodni sajam energetike i 5. Međunarodni sajam zaštite životne sredine – Ecofair.\nSajam nameštaja, opreme i unutrašnje dekoracije i izložba repromaterijala, mašina i alata\nNa 46. Međunarodnom sajmu nameštaja, opreme i unutrašnje dekoracije (UFI) i na 46. Međunarodnoj izložbi repromaterijala, mašina i alata za obradu drveta biće predstavljena kompletna industrija nameštaja od faze primarne prerade drveta do izrade finalnih proizvoda.


EU U STRAHU zbog jačanja uticaja Rusije na Balkanu, ali ih zapravo plaši nešto MNOGO GORE – Cafe.ba\nEU U STRAHU zbog jačanja uticaja Rusije na Balkanu, ali ih zapravo plaši nešto MNOGO GORE\nTelegraf.rs / Beta\nU tom regionu “od vitalnog značaja za Evropu”, “tenzije i podele eskaliraju, delimično zbog nezdravih spoljašnjih uticaja koji su destabilizovali nekoliko zemalja u poslednje vreme”, rekao je predsednik Evropskog saveta Donald Tusk.\nEvropski lideri su u četvrtak uveče u Briselu izrazili zabrinutost zbog “tenzija i podela” na Zapadnom Balkanu, izjavio je predsednik Evropskog saveta Donald Tusk koji je osudio “nezdrave spoljašnje uticaje”. U tom regionu “od vitalnog značaja za Evropu”, “tenzije i podele eskaliraju, delimično zbog nezdravih spoljašnjih uticaja koji su destabilizovali nekoliko zemalja u poslednje vreme”, rekao je Tusk na evropskom samitu u Briselu.\nPredsednik Saveta nije pomenuo ni jednu zemlju, ali, po nekoliko diplomatskih izvora u Briselu, Evropljani su na samitu u Briselu posebno zabrinuti zbog uticaja Rusije i Turske na Balkan.\nBritanska premijerka Tereza Mej je najavila da će London biti domaćin samita sa zemljama Zapadnog Balkana 2018. godine.\nPominjući tvrdnje o pokušaju puča posle izbora oktobra 2016. u Crnoj Gori koji su, kako tvrdi tamošnje pravosuđe, organizovala dvojica Rusa, Mej je izjavila da EU mora “učiniti više da se suprotstavi kampanjama Rusije za destabilizaciju i dezinformaciju, i osigurati da angažovanje Zapada u tom regionu postane vidljivije”.\n– Naša poruka je jasna: Evropska unija ostaje verna svom obećanju “budućeg proširenja” i u potpunosti posvećeni stabilnosti i prosperitetu tog regiona. Želim da lideri ponovo potvrde evropsku perspektivu Balkana – rekao je Tusk.\nŠefica diplomatije EU, Federika Mogerini, posetila je prošle nedelje glavne gradove Crne Gore, Makedonije, Albanije, Srbije, Bosne i Hercegovine, i Kosova.\nTe zemlje – piše AFP – su sve angažovane u procesu približavanja EU, a prve četiri su počele pregovore s Briselom o pristupanju, čak iako je isključeno bilo koje proširenje EU pre 2019. godine.\nPo povratku sa Zapadnog Balkana, Mogerini je izrazila “duboku zabrinutost” 28 zemalja EU.\n– Neke regionalne tenzije, etničke, ili između zemalja (su) izuzetno opasne, jer mogu unazaditi region za više godina. Mir nikada nije (zauvek) stečen – upozorila je ona ove nedelje, podseća AFP.\nIzetbegović dominira na naslovnicama medija u Srbiji\nBosna i Hercegovina6 mins ago\nRegija23 mins ago


Đokić: Hapšenje Čereka i Miloševića nije dalo rezultate - Klix.ba\nĐokić: Hapšenje Čereka i Miloševića nije dalo rezultate\n15.9.2012. u 16:43\nPredsjednik Socijalističke partije Republike Srpske Petar Đokić tvrdi da akcija hapšenja načelnika opštine Brod Milovana Čereka i direktora Direkcije za razvoj opštine Brod Bore Miloševića nije dala nikakve rezultate, odnosno da ova dvojca funkcionera nisu primili mito.\n"Pretresajući sve prostorije koje su koristili Čerek i Milošević nije pronađeno ništa što ukazuje da su primali mito i to baca sumnju na ono što je uradilo Specijalno tužilaštvo", rekao je Đokić Srni.\nOn je od specijalnog tužioca zatražio da podnese ostavku i da ministar unutrašnjih poslova Republike Srpske Stanislav Čađo proglasi odgovornim ona lica koja su u MUP-u Republike Srpske radila na ovom slučaju.\nĐokić zahtijeva da Čerek i Milošević odmah budu pušteni na slobodu.\nPortparol MUP-a Republike Srpske Mirna Šoja izjavila je Srni da su načelnik opštine Brod Č. M. i direktor Direkcije za razvoj opštine Brod M. B. slobode lišeni zbog sumnje da su počinili produženo krivično djelo primanja mita na štetu firme iz Dervente, radi dobijanja posla izgradnje bazena u Brodu.\nPo nalogu Specijalnog tužilaštva Republike Srpske juče su pripadnici Uprave Kriminalističke policije MUP-a Srpske zbog osnovane sumnje da su počinili krivično djelo primanja mita lišili slobode Milovana Čereka i Boru Miloševića.\nErdoganu priređen doček ispred Katedrale u Sarajevu\n15.09.2012. u 17:35\nSituacija u Mostaru eskalirala, Manijacima zabranjen dolazak


T. Dragojević / N. Todorović\nNa aukciju je u poslednji čas stigao i naš košarkaš Miroslav Raduljica, koji je doneo potpisan svoj dres NBA ligaša Milvoki Baksa, ali i potpisan dres Vladimira Radmanovića dok je igrao za Los Anđeles Lejkerse, te dresove odbojkašice Jovane Brakovičević i košarkaša Nemanje Bjelice iz Fenerbahče, odnosno njegovog prezimenjaka Milka iz Efesa.\nPored snažnog NBA centra, na aukciji su između ostalih bili predsednik vaterpolo kluba Crvena zvezda Viktor Jelenić, bivši košarkaš Partizana Dušan Kecman, bivši golman crno-belih Ivica Kralj, nekadašnji trener fudbalera Partizana Vuk Rašović, bokser Muamer Hukić...\nUpravo su na početku licitacije "večiti" bili u glavnim ulogama, pa je Mijailović kupio dres svog saigrača Ninkovića za 3.000 evra pošto je dao veću ponudu od Lazovića, a povratnik u Partizan je kupio dres kapitena Saše Ilića za 1.500 evra više, što je najveća suma data za jedan dres.\nNinković je nedugo zatim uzeo Lazovićev dres Zenita za 2.000 evra, a za istu sumu je napadač Partizana kupio dres kijevskog Dinama koji je sadašnji vezista Zvezde nosio u Ligi šampiona.\nRaduljica je kupio dres Jovane Brakočević, koji je i doneo za 1.000 evra, dok je levi bek Zvezde Mijailović za dres Nemanje Vidića iz Mančester junajteda izdvojio 500 evra više.\nPočetne cene dresova na aukciji, od kojih su većinu nosili fudbaleri ili imaju potpise, kretale su se od 50 do 500 evra i svi licitatori su imali svoj broj.\nTakođe, u holu škole "Ivo Andrić" nalazio se i štand sa kopijama i original dresovima koji su koštali fiksno od 1.000 do 5.000 dinara, kao i šalovi po ceni od 1.000 dinara.


Otpušavanje wc šolje Palilula, povoljno odgušenje wc šolje na Paliluli\nDa li ste nekada imali prilike da vidite kako to izgleda kada se preliva sadržaj iz wc šolje napolje, nakon što ju je neko upotrebio? Ako jeste, onda znate da je to jedna od najgorih situacija koje mogu da vas zadese, a ako niste, svakako ne želite da vam se to dogodi.\nNe može se dogoditi opisani scenario ako odmah pozovete naše ekipe. Majstori su uveki spremni, pa čak i ako vam se izlivanje wc šolje dogodi u pola noći. Nemojte se ustručavati bilo kada da pozovete, jer oni ovaj posao rade preko trideset godina, tako da su se susreli sa svim mogućim situacijama na terenu, pa znaju šta voda može da izazove i kakvu štetu da napravi.\nStoga je uvedena praksa stalnog dežurstva, koje ne prestaje ni tokom praznika, godišnjih odmora, vikenda, bilo kada. Za naše ekipe nema radnog vremena, radi se stalno.\nKada se primi poziv sa određene adrese, na istu se kreće i stiže se u roku od sat vremena najdalje. Pristupa se potom detekciji kvara i nakon toga, intervenciji.\nDetektovanje kvara kod zapušene wc šolje može da znači da se otkriva gde je formiran čep koji je do svega ovoga i doveo. To se radi tako što kamere snime unutrašnjost cevi i onda se tačno zna u kakvom je stanju vodovodna i kanalizaciona mreža.\nCevi mogu da budu natrule, trule, i to može da se desi u jednom delu ili preko cele dužine cevi. Isto tako, cev može da ima rupice, naprsline i razna druga sitna oštećenja, koja čak ne mogu ni da se vide drugačije, nego okom kamere.\nKada majstori sve to sagledaju, tada donose odluku da li će neku cev menjati ili će raditi samo njenu sanaciju. Naravno, cenu za ove usluge možete da saznate kada majstori dođu i pogledaju obim posla.\nPostoje situacije u stanu, kući, poslovnom ili u bilo kom drugom prostoru koje mogu da dovedu do mnogo većih neprijatnosti, ako ne reagujemo na vreme. Međutim, neko zbog česte žurbe, a neko zbog nezainteresovanosti vrlo često i ne primeti manje znake da jednostavno nešto baš i nije u najboljem redu. Onda taj problem postaje sve ozbiljniji i vremenom dovede ne samo do mnogo većih neprijatnosti, nego i do mnogo veće materijalne štete.\nKada primetite da se nivo vode na wc šolji naglo podiže nakon što pustite vodu iz vodokotlića ili da se naglo spusti, vrlo je verovatno da je došlo do problema sa začepljenjem odvoda. Tada je potrebno angažovati stručna lica za odgušenje wc šolje Palilula, koji će taj problem da reše u najkraćem vremenskom roku i svakako na duži vremenski period. Naime, mnogi smatraju da mogu samostalno da osposobe wc šolju, ali ipak ne bi trebalo sa tim da se igraju, jer čak i ako uspeju, konkretni problem će biti rešen uglavnom samo za kratak vremenski period.\nZapravo je jedino rešenje u tom slučaju angažovanje profesionalaca, koji će otkloniti sve poteškoće u funkcionisanju ovog sanitarnog elementa na dugoročnom nivou. Svakako bi to trebalo da budu vodoinstalateri, koji su specijalizovani za profesionalno odgušenje wc šolje Palilula.\nOno što bi svi klijenti trebalo da znaju jeste da vodoinstalateri imaju specijalne mašine, pomoću kojih mogu tu uslugu da izvrše. Isto tako, u zavisnosti od toga koji je nivo začepljenja u pitanju i da li je do njega došla bliže ili dalje od vrha odvoda, biće odlučeno i da li može odgušenje wc šolje Palilula da bude izvršeno uz korišćenje električne sajle ili možda vakuma.\nU principu, vakum se najređe koristi, odnosno najčešće u onim situacijama kada je do začepljenja došlo zbog nagomilanog toaletnog papira, koji prosto nije stigao da bude rastvoren. Ali da bi klijenti bili sigurni, vodoinstalateri gotovo uvek preporučuju da bude izvršeno mašinsko odgušenje wc šolje Palilula.


Besplatna predstava „Tri praseta“ - www.lobi-info.rs\nFoto: Ustanova kulture Palilula\nDeca sa opštine Palilula imaće priliku da 16. maja pogledaju besplatnu predstavu „Tri praseta“ u Ustanovi kulture Paliluna, na sceni Stamenković.\nKultnu predstavu moći će da pogledaju 16. maja u 11:00 časova svi zainteresovani mališani sa Palilule. Besplatne ulaznice se mogu podići u Ustanovi kulture Palilula na info pultu, po rasporedu podele od 9 do 20 časova, tel. 069/ 2002- 570.\n„Tri praseta“ je bajka za decu, koja nosi poruku kako u životu treba biti uporan i temeljan. Na lep i kreativan način deci je pojašnjeno da je život pun izvazova, a da se prepreke moraju rešavati marljivim radom. Bajka „Tri praseta“ mnogim umetnicima je bila inspiracija. Zato postoji mnoštvo crtanih filmova, predstava, radio realizacija koje su na svoj način dočarale ovu bajku mališanima.\nOtrovani beli orlovi na području Pančevačkog rita


U prostorijama centra Deluj za društvo (ACT for SOCIETY) nastavljeno je druženje sa mladim članovima kluba, organizujući zabavne susrete na kojima su mladi ljudi imali priliku da igraju razne igre i provode vrele letne dane, ali su takođe organizovali informativne sastanke i različite radionice.\nJedna od najvažnijih tema tokom ovog meseca bila je lanac stereotipi- predrasude – diskriminacija. Mladi ljudi su razgovarali o konkretnim primerima ovih slučajeva u svom životu, analizirajući takođe predrasude i stereotipe koje mi sami stvaramo i uticaj koji oni imaju na zajednicu u kojoj živimo.\nMladi su takođe razgovarali o dugo očekivanom letnom kampu, temama koje žele da obrade i igrama koje žele da igraju u kampu. Sećaju se prošlogodišnjeg kampa, i jedva čekaju da se zabave i ponovo informišu kroz aktivnosti kampa.\nOvaj događaj je implementirala partnerska organizacija u okviru projekta Inicijativa mladića II – Muškarci i dečaci kao partneri u promovisanju rodne ravnopravnosti i prevenciji ekstremizma i nasilja mladih na Balkanu, kojeg su podržali CARE International Balkans, Austrijska razvojna agencija i Oak fondacija.


Kod privatnog lekara sa zdravstvenom knjižicom - Ozon Media\nKod privatnog lekara sa zdravstvenom knjižicom\nJedan od osnovnih ciljeva Odbora za zdravstvo Američke privredne komore u Srbiji (AmCham) jeste veća saradnja privatnog i javnog sektora u pružanju zdravstvenih usluga.\nRazgovori sa predstavnicima Ministarstva zdravlja idu u pravcu da država za privatni sektor najpre otvori područja u kojima državne zdravstvene ustanove ne mogu efikasno da pruže usluge, rekla je Amelija Pavić, zamenica direktora AmChama, na nedavno održanoj konferenciji gde je bilo reči o reformama zdravstvenog sistema Srbije.\n– Integracija privatnog sektora sa javnim je neophodna ako ćemo sistemski da se bavimo zdravstvom. S obzirom da je trećina sektora zdravstva privatna, trebalo bi zajednički da se planira i radi, posebno prevencija i programi skrininga. Privatnici su spremni da razgovaraju sa državom kako organizaciono mogu da se izvedu skrininzi karcinoma grlića materice, kao i savetovališta za dijabetes, kojih više nema u državnim ustanovama – rekla je Pavićeva.\nPacijenti treba da imaju pravo da izaberu lekara, stomatologa i metode lečenja. Potrebno je da postoji sektorska neutralnost, gde pacijent bira da li će ići u državnu ili privatnu ustanovu, gde će lečenje biti pokriveno novcem koji je, kao zaposlen, uplaćivao u Republički fond za zdravstveno osiguranje, napomenula je potpredsednica Odbora i izvršna direktorka MediGroup Milena Gajović Shrestha.\n– Za sada postoji mogućnost da se sa zdravstvenom knjižicom uputite u privatnu ordinaciju kada je u pitanju operacija katarakte. Sa ministarstvom sarađujemo vezano za regulativu i praktične načine kako da to ostvarimo i za druge usluge. Ako bi se ljudima omogućilo da izaberu, pre svega rasterećujemo izabrane lekare, kako bi se manje bavili administracijom a više posvetili pacijentima i prevenciji. Sa druge strane, postižu se i uštede na različitim nivoima – rekla je Gajović Shrestha.\nPredloženi modeli, dodala je ona, predvideće i mogućnost doplate, ukoliko ta usluga košta više. Međutim, nije obavezno da je usluga u privatnoj praksi skuplja. Šta više, na nivou sekundarne zdravstvene zaštite, ona je jeftinija za oko 3,7 odsto.\nPredlozi Odbora trebalo bi da uđu u nova zakonska rešenja, a očekuje se da Zakon o zdravstvenoj zaštiti kao i izmene Zakona o zdravstvenom osiguranju, uskoro uđu u skupštinsku proceduru.\nGajović Shrestha je istakla da je privatna praksa u Srbiji kredibilan partner državi, jer je, kroz Asocijaciju privatnih zdravstvenih ustanova, taj sektor popisan i detaljno se zna šta pacijent može da očekuje.\n– Privatne ustanove su akreditovane u Agenciji za akreditaciju, ali je taj sistem dobrovoljan. Možda bi trebalo da to bude uslov za konkurisanje za uključivanje privrede u ugovore sa Fondom. Mora da postoje jasni kriterijumi i garancija kvaliteta – zaključila je Gajović Shrestha.\nKao još jedan od prioriteta istaknuto je povećanje dostupnosti novih lekova, u smislu veće brzine i transparentnosti samog procesa uvođenja inovativnih terapija. Sandra Marinković, predsednica Odbora za zdravstvo i rukovodilac sektora za eksterne odnose u MSD Srbija, navela je da poslednje četiri godine nije bilo uvođenja novih terapija na pozitivnu listu RFZO. Ipak, od 2000. do 2009. u Evropi je produžen životni vek za dve godine, a istraživanja su pokazala da je doprinos inovativnih lekova u tom povećanju oko 75 odsto.\n– Istraživanje AMS-a kaže da u Evropi 139 inovativnih lekova registrovano od 2010, u proseku 58 od njih je dostupno u zemljama sa kojima se mi poredimo, a to su Italija, Slovenija, Hrvatska i Bugarska, dok je samo jedan na listi RFZO – rekla je Marinkovićeva.\nOna je istakla da razlog tome nije nedostatak finansijskih sredstava, već njihova raspodela, te da se mnogi od lekova koji se čekaju u Srbiji već nalaze na listama u manje razvijenim zemljama, kao što su Bosna, Makedonija, Crna Gora, Albanija.\n– Uvođenje novih lekova ne mora da znači povećanje troškova. Takođe, novim terapijama se prave uštede u drugim segmentima, jer iako inovativni lek košta više, on donosi kraću hospitalizaciju kao i manje komplikacije i troškove za druge lekove kojima se one leče – rekla je Marinkovićeva.\nOna je dodala da zakonska regulativa i u ovom trenutku postoji, ali se u praksi ne ostvaruje.\n– Naša očekivanja su transparentan proces za aplikacije i odgovore i minimum jednom godišnje uvođenje novih lekova. U javnosti se već godinu dana pominju posebni ugovori kao jedan od modaliteta za rešenje ovih problema. To je ugovor između države i proizvođača gde se za državu umanjuje finansijski rizik i nepredvidivost, što i proizvođači podržavaju. Proces definisanja tih ugovora je trajao duže nego što se očekivalo, ali će u narednim nedeljama biti pomaka i u ovom segmentu – navela je Marinkovićeva i dodala da RFZO u pregovore uključio Asocijaciju inovativnih proizvođača i ponudio dva modela ugovora.\nRegistrovano 11.000 privatnih lekara\nIsključivo u privatnom sektoru radi četiri hiljade lekara, dok se oko 7 hiljada lekara iz javnog sektora pojavljuju kao konsultanti, odnosno rade dopunski u privatnom sektoru. Ideja privatnog sektora je bila da postane vidljiviji, da se napravi precizan popis. Tom pozivu se nisu odazvale sve ustanove, jer ima i privatnih ordinacija koje su registrovane kao preduzeća. Ipak, podatke je dostavilo oko 1.300 ustanova, što je oko 80 odsto privatnog zdravstvenog sektora Srbije – rekla je Gajović Shrestha.\nZa kraće čekanje na preglede\nIzmene zakona biće preduslov da se proširi dijapazon usluga koje će moći da se dobiju uz knjižicu od privatnog lekara. Za početak će to biti usluge koje državne ustanove ne mogu da izvedu, za koje nemaju dovoljan broj lekara, gde su liste čekanja duge. Ideja je da privatne ustanove pokriju deo usluga vezanih za dijabetes i endokrinologiju – rekla je Gajović Shrestha.\nGenerički, originalni i inovativni\nČesto se govori o proširenju pozitivne liste lekova, a da se zapravo ne radi o inovativnim terapijama. Treba napraviti razliku: originalni lek ima patentnu zaštitu, iza njega stoje godine istraživanja, i on ne mora da donosi inovaciju. Generički je lek koji se proizvodi kada originalni lek izgubi patentnu zaštitu, to je ustvari zamena. Prava vrednost za pacijente je inovativni lek, potrebno je minimum 10 godina ispitivanja, od 10.000 molekula koji se ispituju samo jedan bude novi lek, koji može da donese veliki boljitak pacijentu. Kod nekih bolesti inovativna terapija će samo poboljšati kvalitet života, kod drugih će ishod lečenja biti bolji, a negde će biti jedina terapijska opcija kada su postojeće iscrpljene. Primera radi, kod malignih oboljenja sa standardnom hemoterapijom srednje preživljavanje je od šest do devet meseci. Sa novim terapijama, taj period može da bude i duži od tri godine, objasnila je Marinkovićeva.\nLista pregleda i klinika u kojima možete da se lečite, a da NIŠTA NE PLATITE


Mogućnost da Vazduhoplovna akademija Vršac bude ovlašćeni serviser “Cesne”\nposted on Nov. 22, 2010 at 12:17 pm\nMinistar za infrastrukturu u Vladi Republike Srbije Milutin Mrkonjić i regionalni direktor prodaje kompanije “Cesna” Alesandro Barici saopštili su danas da je ta kompanija spremna da pomogne da Vazduhoplovna akademija Vršac postane ovlašćeni servis tog proizvođača malih aviona.\nU saopštenju Ministarstva za infrastrukturu navodi se da je sastanku Mrkonjića i Baricija prisustvovao i predsednik Upravnog odbora Agencije za kontrolu letenja Srbije i Crne Gore Nikola Stankov.\nMrkonjić je tom prilikom podsetio na to da Vazduhoplovna akademija Vršac, koju je Agencija za kontrolu letenja Srbije i Crne Gore preuzela u septembru 2010. godine od kompanije “Jat ervejz”, ima flotu od 28 aviona tipa “cesna”.\nOn je podržao napore ove agencije u revitalizaciji akademije u Vršcu i založio se za to da se sačuva visok ugled koji ova ustanova ima u školovanju mladih pilota.\nStankov je rekao da je postignut dogovor o tome da eksperti iz kompanije „Cesna” procene tržišnu vrednost aviona, njihovu upotrebljivost, nivo neophodnih ulaganja, kao i isplativost takvih investicija, da bi se nastavila eksploatacija aviona.\nTags:Cesnaovlašćeni serviserVazduhoplovna akademijaVazduhoplovna akademija VršacVršac\nGoran Aničić 22. November 2010\nPotpisan Ugovor za izgradnju deonice Koridora 10 na jugu Srbije\nAudi A8 osvaja nagradu Euro Car Body


U padu aviona u Kolumbiji poginula 71 osoba\nKolumbijske vlasti smanjile su broj mrtvih u padu aviona koji je prevozio brazilski fudbalski tim Šapakoense, na 71 osobu u odnosu na 75, navodeći da je u avionu bilo četiri osobe manje nego što je prvobitno javljeno.\nZvaničnici su rekli za agenciju AP da četiri osobe koje su navedene na spisku putnika nisu ušle na let iz Santa Kruza u Boliviji za Medeljin u Kolumbiji. Niko od njih četvoro nije član brazilskog fudbalskog tima.\nŠest ljudi je preživelo pad aviona.\nAvion sa 72 putnika i devet članova posade srušio se u utorak ujutro na putu iz Bolivije ka aerodromu u Medeljinu, u Kolumbiji, prema prvim izveštajima, dok sada izgleda da je bilo četiri putnika manje.\nFudbalski tim Šapakoense putovao je u Kolumbiju za finale Kopa Sudamerikana sa Atletiko Nasionalom.\n“Spasilački timovi su pronašli 71 nastradalog i šest preživeih”, navela je Kolumbijska nacionalna uprava za rizike i katastrofe.


Portal eUprava Republike Srbije - Često postavljana pitanja\nVi se nalazite: eUprava > Pomoć > eZakazivanje\nČesto postavljana pitanja(otvori) (zatvori)\nNa ovoj stranici možete videti najčešće postavljana pitanja u vezi eZakazivanja i odgovore na njih.\nZašto ne mogu da zakažem termin?\nODGOVOR: Zakazivanje se vrši najviše 14 dana unapred i svi termini mogu biti zauzeti. Ukoliko ne postoje slobodni termini prilikom Vašeg pokušaja zakazivanja termina, nećete moći da zakažete termin za podnošenje zahteva za ličnu kartu i pasoš. U tom slučaju dobićete obaveštenje da su svi termini u narednih četrnaest dana zauzeti pre nego što krente u proces zakazivanja termina. Ukoliko u postupku zakazivanja termina imate problem sa zakazivanjem termina pročitajte sadržaj polja pomoć na stranici kalendara gde birate termin.\nKako da budem siguran da sam zakazao termin?\nODGOVOR: Kada uspešno zakažete termin dobićete potvrdu o uspešno zakazanom terminu na Vašu elektronsku adresu. Ovu potvrdu ćete takođe dobiti putem SMS poruke ukoliko ste u okviru Mojih obaveštenja (eUprava > Moja eUprava > Moja obaveštenja) odabrali opciju za prijem obaveštenja putem SMS poruka za eZakazivanje. Obaveštenje sadrži podatke o uspešno zakazanom terminu, broju zahteva i vremenu i datumu termina.\nU Mojim uslugama u zahtevu piše „u zakazivanju“?\nODGOVOR: Ukoliko ste prilikom podnošenja zahteva za eZakazivanje popunili elektronski obrazac a niste uspeli da zakažete termin, status Vašeg zahteva je „U zakazivanju“. U slučaju kada ste uspešno zakazali termin, status zahteva je „Podnet“.\nKada se pojavljuje novi dan sa slobodnim terminima?\nODGOVOR: Za zakazivanje putem Portala eUprava, raspoloživi su termini od ponedeljka do petka. Novi dan sa slobodnim terminima u kojima možete da izvršite zakazivanje se otvara svakog radnog dana u 00:00. Dan koji se otvara sa novim terminima predstavlja 14-ti dan od dana zakazivanja osim kada je dan koji se otvara jedan od dana vikenda.\nZakazivanje termina za podnošenje zahteva za izdavanje putne isprave za maloletno dete\nODGOVOR: Da biste zakazali termin za maloletno dete, potrebno je da se registrujete na Portalu eUprava, pristupite strani za eZakazivanje i da elektronski obrazac koji popunjavate glasi na Vaše ime.\nDa li mogu da zakažem termin u bilo kojoj policijskoj stanici?\nODGOVOR: Termine za podnošenje zahteva za ličnu kartu i pasoš, možete podneti u policijskim upravama ili stanicama u sledećim gradovima i opštinama: Novi Sad, Pančevo, Niš, Šabac, Smederevo, Smederevska Palanka, Velika Plana, Valjevo, Kragujevac, Vršac, Kovin, Kovačica, Bela Crkva, Alibunar, Opovo i Plandište. Ako imate prijavljeno prebivalište na teritoriji policijske uprave za grad Beograd, termine možete zakazati u PS Čukarica, Novi Beograd, Zemun, Zvezdara, Palilula, Stari grad, Voždovac, Vračar, Rakovica i Savski venac.\nDa li zakazivanje termina i plaćanje taksi plaćam preko Portala?\nODGOVOR: Zakazivanje je potpuno besplatno na Portalu eUprava a takse za izdavanje ličnih dokumenata plaćate na osnovu Zakona o republičkim administrativnim taksama i pravilnika MUP Srbije.


Oven Vilson ODBIJA DA VIDI tek rođenu ĆERKU, tražio i test očinstva - Story\nOven Vilson ODBIJA DA VIDI tek rođenu ĆERKU, tražio i test očinstva\n– Oven odbija da upozna svoju ćerku – rekao je izvor za “UsMagazine” i dodao:\n– Čak je na sudu još u junu istakao da ne želi prava na posete. Ne želi da je posećuje i ne želi nikakva prava starateljstva nad njom.\nGlumac se nije oglasio povodom ovoga, ali su za ovaj mediji iz njegovog PR tima samo kratko rekli: “Ovo je privatna stvar i nije dolično da se dalje komentariše”.\nOven je bio u vezi sa Lajlinom mamom Varuni Vongsvirates proteklih pet godina i čak se i podvrgao testu za očinstvo koji je pokazao da dete jeste njegovo – kao da plava kosa i oči nisu bili dovoljan pokazatelj.\nOven je preuzeo očinske dužnosti i rado provodi vreme s dečacima, ali, prema pisanju portala, nema takve namere s Lajli.\nOvako izgleda Lajla:\nTREĆE DETE SA MLADOM IZABRANICOМ: Glumac će ponovo postati otac na pragu šeste decenije


Nikolića i Đukanovića ujedinio - Tadić\nPo principu “neprijatelj mog neprijatelja je moj prijatelj” od 2008. godine razvijaju se i traju lični srdačni i bliski odnosi predsednika Srbije Tomislava Nikolića i premijera Crne Gore Mila Đukanovića. Ujedinio ih je bivši predsednik Boris Tadić.\nTomislav Nikolić i Milo Đukanović\nIpak, lično savezništvo dva moćna čoveka nije se suštinski odrazilo na rešavanje problema dve države jer ljubav caruje na nivou lične političke podrške, a voz na pruzi Beograd-Bar i dalje probija sve rekorde u kašnjenju.\n- Smatram da vode konstruktivnu politiku prema Crnoj Gori i regionu i da se Srbija napokon okrenula sebi i donela neke veoma teške i mudre odluke - rekao je Đukanović u intervjuu kojim je obeleženo sedam godina nezavisnosti.\nDaliborka Uljarević, direktorka Centra za građansko obrazovanje, ocenjuje za “Blic” da je vrlo pozitivno što se državnici Crne Gore i Srbije konačno počinju fokusirati na svoje unutrašnje probleme umesto na politička nadgornjavanja.\n- Verujem da je više je reč o realpolitici koja ih je spojila, koja je zasnovana na, kako se često spekuliše, zajedničkim finansijerima i zajedničkom odijumu prema DS, a posebno Borisu Tadiću - kaže Uljarevićeva.\nOna ističe da nema mnogo iskrenosti u odnosima DPS i SNS kao ni u njihovim zalaganjima za evropske budućnosti jer “nemaju dovoljno iskrenosti, posvećenosti i razumevanja pravih evropskih vrednosti”.\nIstoriju dobrih odnosa nekad ljutih neprijatelja (Nikolić je recimo nakon referenduma pobornike nezavisnosti nazvao “lopovima”) novinari beleže još od njihovog tajnog sastanka u pariskom hotelu “Ric”, preko činjenice da su Nikolić i Aleksandar Vučić pripremu pohoda na vlast imali u Podgorici 2011, pa do toga da je prvi dan predsedničke kampanje u Crnoj Gori obeležio dolazak Nikolića, koji je dao vetar u jedra kampanji Đukanovićevog kandidata.\n- Lični odnosi Đukanovića i Nikolića su paradoksalno odlični. Pre bi se moglo očekivati da takva srdačnost postoji između DPS i DS jer su istog političkog usmerenja i članice su Socijalističke internacionale. Ujedinio ih je zajednički interes protiv politike Borisa Tadića koja se direktno mešala u unutrašnje stvari Crne Gore. Suštinski, međutim, za ovih godinu dana otkako je Nikolić na vlasti, nije rešen nijedan problem koji postoji prethodnih sedam godina - kaže za “Blic” Aleksandar Popov, predsednik Igmanske inicijative.


Skupština Srbije izglasala Zakon o socijalnoj karti - Politika - Dnevni list Danas\nPočetna » Politika » Skupština Srbije izglasala Zakon o socijalnoj karti\nSkupština Srbije izglasala Zakon o socijalnoj karti\nPoslanici Skupštine Srbije usvojili su danas Zakon o socijalnoj karti, dva međunarodna sporazuma i dva autentična tumačenja zakona.\n0Piše: Beta/FoNet 11. februara 2021. 16.13 Izmenjeno: 16.27\nZakon o socijalnoj karti omogućiće vođenje centralizovane evidencije koja će omogućiti pravedniju raspodelu socijalnih davanja.\nMinistarka za rad, zapošljavanje, boračka i socijalna pitanja Darija Kisić Tepavčević je ranije obrazložila da će socijalna karta omogućiti da se podaci o korisnicima socijalne pomoći ukrste i objedine pošto u Srbiji nekoliko stotina hiljada građana koristi socijalnu pomoć po raznim osnovama.\n„Budžetska sredstva koja država izdvaja su velika, za ovu godinu iznose 106 milijardi dinara, ali koliko god velika ta sredstva su ipak ograničena i raspoređuju se na mnogo korisnika, pa se mora voditi računa o prioritetima“, rekla je Kisić Tepavčević u Skupštini Srbije.\nPoslanici su danas potvrdili sporazum Srbije s Lesotom o saradnji u oblasti odbrane i sporazum sa Severnom Makedonijom o saradnji u borbi protiv krijumčarenja migranata.\nPoslanici Skupštine Srbije ocenili su danas da se predloženim autentičnim tumačenjima otklanjanju sve nedoumice oko značenja odredbi člana 2. Zakona o sprečavanju korupcije i člana 64. Zakona o visokom obrazovanju.\nPrvo tumačenje se odnosi na član Zakona o sprečavanju korupcije u kojem se kaže da je „javni funkcioner svako izabrano, postavljeno ili imenovano lice u organu javne vlasti, osim lica koja su predstavnici privatnog kapitala“.\nSkupština je odlučila da tu odredbu treba tumačiti tako da se odnosi na lica koja postavlja ili imenuju Skupština, predsednik Republike, Vrhovni kasacioni sud, Visoki savet sudstva, Državno veće tužilaca i Skupština Vojvodine, Vlada AP i organi jedinica lokalne samouprave.\nU drugom autentičnom tumačenju, odredbe Zakona o visokom obrazovanju, navedeno je da se rektor, dekan ili direktor visokoškolske ustanove ne može birati iz reda nastavnika kojima je prestao radni odnos na kraju školske godine u kojoj su navršili 65 godina života.\nŠef poslaničke grupe „Aleksandar Vučić – za našu decu“ Aleksandar Martinović rekao je da su kroz Predlog autentičnog tumačenja odredbe člana 2. Zakona o sprečavanju korupcije u kategoriju javnih funkcionera dodali i ona lica koja imenuje, postavlja, odnosno bira predsednik Republike, Vrhovni kasacioni sud, Visoki savet sudstva i Državno veće tužilaca.\n„Ovim autentičnim tumačenjem otklanjamo svaku sumnju koji državni organi biraju, imenuju ili postavljaju javne funkcionere“, rekao je Martinović.\nOn je naveo da na primer, na fakultetima postoji praktičan problem da se profesori koji su birani iz reda nastavnika u savete univerziteta, odnosno fakulteta definišu kao javni funkcioneri, što je nelogično i suprotno slovu i duhu zakona.\nMartinović je rekao i da su poslanici Srpske napredne stranke u prethodnom sazivu u parlamentu prikazivali grafikone, šeme kako je predsednik pokreta Dveri Boško Obradović prao novac dobijen od države za izbornu kampanju i kako je ispumpavao državni novac iz svoje stranačke kase koji se posle vraćao u njegove privatne i u džepove njegovih partijskih saradnika.\nOn je rekao da su prikazivali i šeme kako je predsednik Narodne stranke Vuk Jeremić dobijao novac od raznoraznih ofšor kompanija, ambasada, koliko je novca potrošio dok je bio ministar spoljnih poslova Srbije.\nMartinović je istakao da niko iz Agencije za sprečavanje korupcije na to nije reagovao i ocenio da je to nedopustivo.\n„Ne može država da ćuti ako ti poslanik da dokaz da se neko bavi organizovanim kriminalom“, ocenio je Martinović i dodao da Agencija, umesto da se bavi stvarnom korucijom u redovima Boška Obradovića, Dragana Đilasa, počne da maltretira profesore fakulteta koji su 2017. godine podržali kandidaturu Aleksandra Vučića za predsednika Republike.\nPoslanica poslaničke grupe Socijaldemokratska partija Srbije Sanja Jefić Branković rekla je da ovo autentično tumačenje treba shvatiti kao vid posvećenosti naše zemlje da se što pre priključi Evropskoj uniji i da u tom kontekstu odgovori svim izazovima koji se pred njom nalaze.\nOna je istakla značaj preciziranja pojma javni funkcioner i navela da EU prilikom proveravanja ispunjenosti uslova Srbije u pogledu pravosuđa i uopšte prava vodu računa i o tome kako su upotrebljeni termini, kako su upotrebljeni izrazi i fraze.\nGlasanjem o tome je završeno Drugo vanredno zasedanje Skupštine Srbije u sadašnjem sazivu.\nNarodna skupština, poslanici, Zakona o sprečavanju korupcije, Zakona o visokom obrazovanju.Beograd


Težina lanaca 2 u GKC-u – ZoomUe\nTežina lanaca 2 u GKC-u\nby branko · 16 aprila, 2016\nUŽICE-U Gradskom kulturnom centru večeras ćr biti održana premijera filma Težina lanaca 2,reditelja Borisa Malagurskog sa kojim će gledaoci moći da razgovaraju nakon premijere filma.\nReditrlj o filmu kaže da se drugi deo ,za razliku od prvog koji analizira zbog čega se raspala Jugoslavija, bavi malo aktuelnijom tematikom kako su neoliberalne ekonomske reforme razrušile ono što nije srušeno u ratu i bombardovanju, zbog čega i dalje loše živimo i šta treba da se desi da bismo se izvukli iz problema u kojima se nalazimo.\n“ Poruka je vrlo konkretna , kroz priče o rasprodatim i opljačkanim preduzećima, korumpiranim lokalnim političarima, fiktivnim tribunalima, destruktivnim stranim investicijama i raznoraznim ekonomsko – vojnim savezima, dekonstruišu se moderni mitovi o svemu što su nam obećali da će nam doneti bolji život. Metode društvene kontrole uz pomoć određenih nevladinih organizacija finansiranih od strane zapadnih vlada i fondova razobličuju se i nudi se drugačiji put, put koji će inspirisati mlade da oblikuju budućnost“,kaže Malagurski.\nProjekcija filma će početi u 18 časova, a cena ulaznice je 100 dinara.\nMalešićima požar progutao kuću i vrednu kolekciju knjiga i slika (VIDEO)\nby Marija Vranic · Published 19 decembra, 2018 · Last modified 22 decembra, 2018\nUređenje izletišta Ravni iznad Prijepolja\nby Marija Vranic · Published 21 maja, 2019\nNext story Popović:Vladina Kancelarija za saradnju sa Rusijom prioritet (video)\nPrevious story Lalušića prate maleri na Slovakiaringu


Kadrić obišao novootvorenu firmu za proizvodnju medicinske opreme u Brčkom - Gradbanjaluka.com\nHome Biznis Kadrić obišao novootvorenu firmu za proizvodnju medicinske opreme u Brčkom\nKadrić obišao novootvorenu firmu za proizvodnju medicinske opreme u Brčkom\nGradonačelnik Brčkog Esed Kadrić danas je u krugu bivše fabrike “Tesla” u Brčkom obišao novootvorenu firmu “BTS“ koja se bavi proizvodnjom medicinske opreme.\nGradonačelnik je kazao da je otvaranje “BTS” firme iz Aranđelovca iz Republike Srbije u Brčkom pokazatelj da je Distrikt pogodna destinacija za ulaganje.\n“Raduje me da smo u prilici da tradiciju tekstilne industrije u Brčkom ponovo oživimo, da na neki način radnu snagu angažujemo s našeg Zavoda za zapošljavanje i ovo je samo jedna u nizu od investicija koje podstiču proizvodna radna mjesta. Mi ćemo nastaviti s podrškom poslovnoj zajednici i radujemo se da mjere koje Vlada Brčko distrikta poduzima, posebno u razvoju malih i srednjih preduzeća, dobija svoje konture i pozitivno usmjerenje”, kazao je Kadrić ističući da najveća zasluga za realizaciju ove investicije pripada savjetniku gradonačelnika Distrikta Milošu Stankiću.\nVlasnik firme “BTS“ iz Aranđelovca Bojan Tomić kazao je da je Distrikt za ulaganja strateški dobra pozicija.\n“Položaj Brčkog nam itekako odgovara. Tu su i subvencije koje daje Vlada, a također i jedna od bitnih stvari jeste što Distrikt ima dosta kvalitetne radne snage. ‘BTS’ isključivo proizvodi medicinske uniforme i ovdje se rade samo dva proizvoda – bluza i pantalone”, kazao je Tomić.\nDodao je kako se nada povećanju broja zaposlenih te otvaranju prema Evropskoj uniji.\n“Trenutno imamo 17 radnika. U prostoru u kojem se sada nalazimo možemo imati do 25 zaposlenih u smjeni, što znači da možemo imati ukupno 50 radnika i nadamo se da ćemo to dostići. Naš primarni cilj za neku dalju budućnost je otvaranje prema Evropskoj uniji”, kazao je Tomić, saopćeno je iz Vlade Brčkog.


Grupa “Regina” ulazi u leto sa novim hitom - Hello! magazin\nGrupa “Regina” ulazi u leto sa novim hitom\nGrupa „Regina” je sa početkom leta svoje verne fanove obradovala novim hitom pod nazivom „Ti si mi tu“. Članovi benda su ovih dana za potrebe snimanja spota, prošetali ulicama Beograda i sa velikim uzbuđenjem uživali u svakom snimajućem kadru koji itekako podseća na stara vremena kada su u velikom stilu oduševljavali svakom novom pesmom. Kao što smo i navikli, muziku, tekst i aranžman potpisuje osnivač i vođa grupe Aleksandar Čović, dok je sam spot realizovala makedonska produkcija na čelu sa režiserom Antoniom Pavlovskim.\nNakon albuma i turneje koju smo imali prošle godine, želeli smo da ljudima pre leta damo neki nov zvuk, ali i pesmu za koju smo sigurni da će se slušati u narednom periodu. Apsolutno verujemo u „Ti si mi tu“ i jako smo zadovoljni finalnim proizvodom, zato jedva čekam da čujemo reakcije publike.\nKao i na prethodnim pesmama, uživali smo tokom rada u studiju, a sa sigurnošću mogu da kažem da u narednom periodu nastavljamo punom parom i pripremom novih zanimljivih projekata – ističe Aleksandar Čović koji je još jednom potvrdio da njihova vernu publiku u Bosni i Hercegovini željno iščekuje koncert koji je najavljen za ovu godinu.\nPovratak sarajevskih rokera: “Regina” predstavila novi album\nPovratak sarajevskih rokera: Još se osećamo kao klinci (video)\n“Regina” snima spot u Parizu\nČlanovi grupe Regina kao usamljeni vojnici: Ovako izgledaju kadrovi iz spota za novu pesmu “U srcu Srbije”\nDeli 1108 Tweet 693\nDeli 1985 Tweet 1241\nDeli 738 Tweet 461\nTreća osoba ili nešto drugo: Prijatelji otkrili istinu o vezi Irine Šajk i Bredlija Kupera


Dragiša Milojević: Srpske banje prilagoditi srpskom džepu\nBack TURIZAM BANJE Dragiša Milojević: Srpske banje prilagoditi srpskom džepu\nponedeljak, 17 avgust 2015 13:39\nSrbija u banjama ima ogromne turisičke potencijale koji nisu iskorišćeni ni dvadeset posto.\nOvu tvrdnju izneo je vlasnik kompanije “Voda Sinđelić”, Dragiša Milojević, prvi čovek hotelskih kompleksa “Mlavske terme” u banji Ždrelo, “Sokolske terme” u Sokobanji i “Kiseljak” u Smederevskoj Palanci, koji je svoj kapital stečen u inostranstvu uložio u razvoj banjskih centara u Srbiji i to sa sjajnom idejom da te centre prilagodi platežnim mogućnostima naših ljudi.\n- Jedna od najvažnijih stvari je da banjski centri, ali i drugi turistički centri u Srbiji, budu prilagođeni srpskom džepu, jer džaba svi bazeni, termalne vode i hoteli, ukoliko naši građani nemaju mogućnost da ih koriste – rekao je Milojević.\n“Mlavske terme” u banji Ždrelo, po mnogima biser srpskog banjskog turizma, današnji izgled dobile su 2013. godine.\n- Hotelski centar “Mlavske terme” građen je u vizantijskom stilu, a na isti taj način građen je centar u Sokobanji. Raspolaže sa sedam bazena u kojima je voda različitih temperatura i kreće se od 27 do 39 stepeni Celzijusa – obavestio je Milojević.\nHotel “Mlavske terme” ima 68 soba, od čega 5 luksuznih apartmana, a uglavnom se radi o dvokrevetnim sobama i ukupno može da primi između 140 i 150 gostiju.\nMilojević je naglasio da voda u banji Ždrelo ima terapijska svojstva i dobra je za lečenje kožnih obolenja, pre svega psorijaze i ekcema, a da je kompletna fizičko-hemijska analiza mineralne vode u toj banji pokazala da je ta voda podobna i za lečenje šećerne bolesti. O lekovitosti vode postoji i sertifikat izdat od strane Instituta za rehabilitaciju Beograd.\n- Srbija je poznata po termalnim vodama, ali ti potencijali nisu iskorišćeni ni 20 procenata. Veliki problem predstavlja birokratija, o čemu svedoči podatak da proces aktiviranja banje traje od dve do četiri godine, zbog čega investitori ulažu u neke druge oblasti gde brže mogu doći do realizacije, a na kraju i profita. Ljudima koji imaju novac i koji hoće da ulažu u razvoj banjskog turizma, a takvih ima, mora se dati prilika i prostor za rad i to tako što će biti zaštićeni od birokratije, ali i od uticaja politike što kod nas nije redak slučaj – naglasio je Milojević, dodajući da kada bi se turizam u Srbiji vodio domaćinski, Srbija bi sa svojim banjama bila ono što je Grčka sa svojim morem.\nMilojević kaže da cela Srbija leži na termalnim vodama i to od Vojvodine, preko Mačve do centralne Srbije, ali da se ne pridaje dovoljno pažnje razvoju te turističke grane pogotovo kada je reč o privlačenju gostiju koji nemaju zdravstvene probleme, a žele da odmor provedu u banjama.\n- Svega četiri-pet banja u Srbiji je okrenuto ka zdravim klijentima, dok je više od 90% banja namenjeno osobama sa zdravstvenim problemima. E to bi trebalo promeniti jer je trend svugde u svetu da upravo zdrave osobe odlaze u banje kako bi se u kratkom roku okrepile, odmorile i tako odmorne vratile na svakodnevni posao. Smatram da bi banjski centri trebalo da budu familijarno koncipirani, odnosno da nude sadržaje za sve uzraste – kazao je Dragiša Milojević, koji je upravo taj familijaran koncept primenio i u svojim banjskim centrima sagradivši bazene i drugi mobilijar namenjen svim uzrastima počevši od najmlađih.\nOno što “Mlavske terme” izdvaja od svih drugih centara u Srbiji jesu tobogani koji rade tokom cele godine, odnosno koji se nalaze u zatvorenom prostoru. Milojević je najavio izgradnju poluolimpijskog bazena sa hladnom vodom i kongresnog centra, koji će značajno proširiti ponudu “Mlavskih termi”.\nMilojević je na kraju rekao da je uz sadržaje za odmor i okrepljenje ponuditi i ono što je specifičnost kraja u kome se banjski centar nalazi, pa tako u banji “Ždrelo” gosti na redovnom meniju imaju homoljske specijalitete, kao i vina iz te regije.\nTekst i fotografije: Nenad Ćaćić


"Gamižu" izmakla nagrada "Politikinog Zabavnika" • Art-Anima\n“Gamižu” izmakla nagrada “Politikinog Zabavnika”\nFantastički roman za decu i mlade “Gamiž” Mine D. Todorović nedavno se našao u najužem izboru za nagradu “Politikinog Zabavnika”, koja se dodeljuje najboljim književnim ostvarenjima za mlade objavljenim u toku protekle godine. Ipak, to je bio i krajnji domet ovog neobičnog dela u kome kritičari pronalaze put za razumevanje različitih generacija, ali i tragove Tolkinovog nasleđa.\nPrema odluci petočlanog žirija, u čijem sastavu su bili Irina Gilić-Žirović (predsednik), Aleksandra Glovacki, Boban Skerlić, Velja Pavlović i Petar Milatović, naslov tridesetčetvrtog dobitnika ugledne nagrade, ponela je zbirka priča “Buvlje hvatalice” Lidije Nikolić.\nU ovogodišnjoj konkurenciji za nagradu “Politikinog Zabavnika” našlo se 49 knjiga, a za najuži izbor odabrano je pet: “Gamiž” Mine D. Todorović, “Radovi na Mlečnom putu” Pop D. Đurđeva, “Majmunoljupci” Vladimira Manojlovića, “Od čitanja se raste” Jasminke Petrović i “Buvlje hvatalice” Lidije Nikolić.\nSvečana dodela nagrade biće upriličena na Dan “Politike”, 25. januara 2013. godine, u podne, u svečanoj sali Skupštine grada Beograda.\nPrevious Prikazi knjiga “Aspekti vremena…” i “Naseljavanje Viz@ntije”\nNext Stojiljkovićeva drama povodom obeležavanja Milanskog edikta


Pokušaj otimačine | Glas Srpske\nDa je uveliko na sceni pokušaj otimanja imovine Republike Srpske potvrđuje prvo odluka Suda BiH da se na BiH uknjiži vojna imovina u Han Pijesku, a potom i zahtjev Pravobranilaštva BiH da se to učini sa još deset vojnih lokacija u RS.\nDa stvar bude još gora, knjiženje tih deset lokacija samoinicijativno je, bez ikakvog osnova i konsultacija zatražila sada već bivši pravobranilac BiH Medina Vilić.\nAko se ima u vidu činjenica da ni dejtonska raspodjela teritorije nikada nije do kraja sprovedena i da Srpska nikada nije dobila ni 49 svojih procenata teritorije, ovi najnoviji udari na teritoriju nisu ništa drugo do urušavanje i umanjenje kapaciteta i snage Srpske. Jer, ako se zna da je teritorija jedne vojne lokacije poput one na Manjači veličine manje opštine, ako bi se podleglo pritiscima i BiH predalo 11 lokacija vojne imovine, samim tim bi od RS bilo oteto nekoliko opština.\nSvojevremeno je visoki predstavnik zabranio gradnju na vojnoj imovini koju vojska nije koristila, tražeći od zvaničnika ove zemlje da se dogovore o raspodjeli, kako te tako i državne imovine, te da donesu zakon kojim će ta oblast biti regulisana. Zbog opstrukcija bošnjačkih zvaničnika načelnog dogovora koji su postigli najjači lideri u srpskom, hrvatskom i bošnjačkom korpusu, nikada ova oblast nije uvedena u zakonske okvire.\nOvaj najnoviji pokušaj otimačine, bez ikakve zakonske podloge, nije ništa drugo do dodatno uvođenje ove zemlje u bezakonje, po kojem se jednim neutemeljenim zahtjevom od bilo koga može oteti ono što mu je Ustavom i zakonima zagarantovano. A Ustav ove zemlje jasno je rekao da je vlasništvo Srpske teritorija koja je kao takva definisana Dejtonskim sporazumom.\nBude li RS podlegla ovakvim zahtjevima danas - sutra joj se vrlo lako može desiti da ostane ne samo bez onih lokacija koje pokušavaju da joj kao vojnu imovinu uknjiže na BiH nego i šuma, resursa vode ili njiva, pod tvrdnjom da su ta dobra vlasništvo BiH. Jedini lijek je da svi zvaničnici Srpske listom stanu u odbranu svoje teritorije, jer bi u protivnom mogla postati prazna ljuštura, što joj žele svi oni koji su krenuli u ovu neviđenu otimačinu.


Jahu i Mariza Meijer još ne idu nigde: Evo šta je istina o prodaji posrnulog giganta\nBlic\t13.01.2017 10:45\nU izveštaju kompanije američkim regulatorima, opisuju se planovi preuzimanja firme od strane telekomunikacijskog diva Verajzona. Osim Mejerove, upravu će napustiti i suosnivač Jahua Dejvid Filo i još četiri člana, a novo ime firme, nakon što preuzimanje od strane Verajzona bude okončano, trebalo bi da bude Altaba.\nMeđutim, platforma koju smo poznavali do sada, a koja podrazumeva pretraživač, blogove i houmpejdž, mogla bi da potraje još neko vreme.\nIsto tako, odlazak Mejer nije baš momentalan i ona će se sigurno zadržati tu gde je bar u narednom periodu.\nRazlog tome je što Verajzon nije kupio Jahu u celosti, a deo koji je izostao iz ove kupoprodaje odnosi se udeo Jahua u kineskom gigantu Alibabi i Jahuu Japan, tako da se kompanija u startu deli na dva dela.\nVrlo je verovatno da će i dalje postojati brend Jahu, piše The Verge, kao i čitav niz sajtova koji su postojali kao produkti ovog brenda.\nUkratko, kupovina Jahua od strane Varajzona izgleda ovako:\n- Verajzon je podelio Jahu na dva dela\n- Kompanija je kupila Jahu kakav svi dobro poznajemo\n- Jahu na čelu s direktorkom Mejer će opstati i u sklopu Verajzona\n- Preostali deo Jahua je holding kompanija\n- Holding kompanija je promenila ima u Altaba\n- Mejer neće biti direktorka Altaba


Dan online - Ekonomija: Partijski menadžment zamijeniti profesionalnim - 2018-08-19\nEkonomija POTPREDSJEDNIK URA MILOŠ KONATAR APELUJE NA VLADU DA ODUSTANE OD DAVANJA AERODROMA U ZAKUP Partijski menadžment zamijeniti profesionalnim\nGrađanski pokret URA apeluje na Vladu da odustane od namjere davanja Aerodroma Crne Gore u dugoročan zakup i umjesto toga pozivamo ih da sadašnji partijski menadžment zamijene profesionalnim kako bi se povećela efikasnost poslovanja naših aerodoroma, saopštio je juče potpredsjednik te partije Miloš Konatar.\nKonatar se pita da li bi eventualni koncesionar zadržao postojeći menadžment ukoliko dođe do dugoročnog zakupa.\n– Zasigurno da ne bi, doveli bi ljude s iskustvom koji bi povećali profitabilnost kompanije i povećali zaradu samog koncesionara. Nove investicije svakako ni bi obezbijedio sam koncesionar, već bi bile finansirane iz kredita koje su Aerodromi Crne Gore i u ovom trenutku u mogućnosti da realizuju i vraćaju bez problema. Ne zaboravimo da se radi o monopolskom preduzeću u rastućoj turističkoj destinaciji – navodi Konatar.\nOn pita Vladu zašto država ne uradi ono što bi uradio koncesionar.\n– Zašto država ne angažuje profesionalni menadžment s iskustvom koji će povećati profite Aerodroma Crne Gore i na taj način povećati sredstva koja će ići u budžet? – istakao je Konatar.\n– Da je to tako najbolje govori činjenica da se ljudi koji su na čelu Aerodroma nikada nisu bavili čak ni sličnim poslovima. Kakve veze ima Božidar Vuksanović, koji je bio predsjednik Odbora direktora sa vazduhoplovnim saobraćajem? Kakve veze ima aktuelni predsjednik Odbora direktora Aerodroma sa poslovanjem nekog preduzeća ako je do juče bio šef kabineta premijera. Odakle rodbinski kadar vladinih funkcionera na upravljačkim pozicijama – zapitao se Konatar.\n– Gospodo iz Vlade, stavite bar jednom opšti interes ispred vašeg ličnog. Aerodromi Crne Gore su jedno od rijetkih profitabilnih preduzeća u vlasništvu države. Da bi tako ostalo Aerodromi moraju krenuti u veliki investicioni ciklus proširivanja kapaciteta i obnove postojeće infrastrukture, uz povećanje efikasnosti poslovanja i profitabilnosti preduzeća – naglašava potpredsjednik URA.\n– Ono što je neophodno jeste da država angažuje profesionalni, nepartijski menadžment s iskustvom, koji će u narednom periodu puno bolje i efikasnije upravljati Aerodromima na korist svih građana i posjetilaca Crne Gore – zaključuje on.A.Đ.


Odluke Vlade ZDK sa 100. sjednice – Magazin Plus\nHome/Odluke Vlade ZDK sa 100. sjednice\nOdluke Vlade ZDK sa 100. sjednice\nMidhat Send an email 2013-02-22\nVlada Zeničko-dobojskog kantona na svojoj 100.sjednici održanoj jučer utvrdila je Plan novčanih tokova budžeta Kantona za mart 2013. godine kojim su precizno određene budžetske stavke i njihovo procentualno izvršenje prema prilivu sredstava. Naime, i dalje je na snazi zaduženje svim budžetskim organizacijama da se plaćanja po svim stavkama realizuju samo u visini ostvarenog priliva.\nNa prijedlog Ministarstva prostornog uređenja, prometa i komunikacija i zaštite okoliša Vlada je usvojila Izvještaj o utrošenim sredstvima dobijenim od naknada za obavljene tehničke preglede u 2012. kao i Program utroška ovih sredstava za 2013.godinu. Uz to, usvojen je i Plan zaštite,održavanja, rekonstrukcije i izgradnje cesta u ovoj godini kao i Program utroška sredstava Fonda za zaštitu okoline za 2013. godinu.Ovaj Fond raspodijelit će sredstva u iznosu od 2.825.000 KM tako što će općinama pripasti 2.124.000 KM, a 701.000 KM bit će utrošena na rad mobilne stanice za izvještavanje o kvaliteti zraka, izradu kantonalne Strategije okoliša kao i idejnog projekta zbrinjavanja animalnog otpada.Od ostalih namjena, vrijedi pomenuti izradu idejnog projekta prečišćavanja otpadnih voda Kantonalne bolnice Zenica, zatim sufinansiranje nabavke displeja za javno objavljivanje podataka o zagađenosti zraka u Zenici, uređenje izletišta Smetovi te podršku nevladinim organizacijama koje se bave ekologijom.\nVlada je jučer, na prijedlog Ministarstva poljoprivrede, šumarstva i vodoprivrede usvojila Izvještaj o utrošku namjenskih sredstava iz oblasti šumarstva u 2012. godini kao i Izvještaj o realizaciji Programa vodnih naknada. Ministarstvo privrede izradilo je Program utroška budžetskih sredstava od koncesija u 2013. godini, vrijedan milion KM. Prema ovom Programu, koji je Vlada jučer usvojila, sredstva će biti izdvojena za uspostavljanje industrijskih – poslovnih zona, za provođenje nadzora i realizacije koncesionih ugovora te za geomagnetno snimanje Kantona. Osim toga, finansirat će se izgradnja hidrotehničkih objekata za izmještanje toka rijeke Ribnice u Općini Kakanj te uvođenje energetske efikasnosti građevinskih objekata.\nNa jučerašnjoj sjednici Vlada je usvojila i Informaciju o medicinskoj rehabilitaciji pripadnika branilačke populacije u 2012. godini koju je izradilo Ministarstvo za boračka pitanja. Pored toga, imenovan je privremeni Upravni odbor Kantonalne bolnice Zenica na dva mjeseca, odnosno do okončanja konkursa za izbor novih članova, a data je i suglasnost za ustupanje dijela školskog zemljišta za izgradnju objekta Društvenog doma u MZ Čatići, Općina Kakanj. Na kraju, usvojen je Elaborat o izvršenom redovnom godišnjem popisu imovine, obaveza i potraživanja Zeničko-dobojskog kantona.\nKorupcija u institucijama BiH: Direktori i šefovi sebi plaćaju i školovanja na račun države\nMinistar Ugarak u radnoj posjeti Općini Maglaj


MANHATTAN® Brand vam predstavlja jedan od najvećih USB Hub-ova dostupnog na tržištu potrošačke elektronike\nSa 24 Hi-Speed USB porta plus 4 SuperSpeed USB porta, MondoHub ™ daje digitalnim entuzijastima sposobnost da se proširi USB pristup za svaki zamišljenji uređaj.\nTampa, Fla, Januar 09, 2012 - MANHATTAN, globalni brend lider u elektronskoj potrošačkoj opremi, uvodi dodatak mega-28 porta USB Hub. MANHATTAN MondoHub ima 4 ampera adapter velikog kapaciteta sa dovoljno portova da upravlja rastućom kolekcijom USB uređaja. Za razliku od nekih drugih USB-Hubova velikih kapaciteta na tržištu, MondoHub ima 4 SuperSpeed USB porta i može da dopuni uređaj ili prenese podatake brzinom munje.\n"MondoHub je stvarno cool USB hub koji korisnicima omogućava da konsoliduju brojna, manje sposobna čvorišta u jedno USB rešenje", rekao je Dave Sousa, direktor globalnnog razvoja brenda IC INTRACOM-a za MANHATTAN. "Uzbuđeni smo za početak 2012 Međunarodnog CES u Las Vegasu sa debitantom MondoHubom - najnovijim dodatkom u našoj proizvodnoj liniji".\nMondoHub pruža dovoljno portova za sve uređaje koje većina korisnika poseduje danas i ima dovoljno prostora da raste. Kompaktan i izdržljiv, ovaj visokokvalitetni USB hub poseduje automatsku prekostrujnu zaštitu za svaki port i isključenje bez gašenja "Plug and Play" veze. Sa posebnim prekidačem za svaki port, MondoHub korisnicima pruža potpunu kontrolu nad kojim uređajima koriste napajanje ili vredne sistemske resurse.\nViše informacija o MondoHub-u i ostalim proizvodima možete naći na:\nOd 1992, MANHATTAN brend je posvećen obezbeđivanju dinamične kompjuterske opreme elektronskih potrošača koji poboljšavaju digitalno iskustvo na poslu, kod kuće ili u pokretu. Oslanjajući se na decenije uspeha, MANHATTAN brend nastavlja da bude globalni lider u Tablet i PC računarskoj areni, nudeći široku lepezu vrhunskih proizvoda koji zadovoljavaju današnje zahteve života za raznovrsnost i slobodu. MANHATTAN proizvodi ne samo da inspirišu ljude da ostanu povezani, već takođe pružaju moć, zaštitu i kontrolu rešenja za korisnike u preko 100 zemalja. Za više informacija na Menhetnu, posetite :\nKliknite ovde da vidite MondoHub (161718) informaciju o proizvodu\nKlinite ovde kako bi istražili ostale MANHATTAN proizvode\nMANHATTAN ® inovira novi bežični miš koji radi na različitim podlogama sa navigacijom na dodir\nMANHATTAN USB-Fleksibilna lampa nazvana je Najboljom tehnologijom opreme za putovanje


Pogledajte fotografije automobila Čede Jovanovića za koji tvrdi da je demoliran\nPolitika Autor:Pero Jovović19. nov. 202116:41 > 17:2524 komentara\nRedakcija Nova.rs dobila je fotografije automobila Čedomira Jovanovića, lidera Liberalno demokratske partije, koji su sinoć na aerodromu u Beogradu, kako Jovanović tvrdi, demolirala trojica huligana koja su usput i napala i psovala Jovanovića dok je bio sa sinom.\nJovanović za Nova.rs kaže da nije mogao da fotografiše automobil dok je policija vršila uviđaj, ali da je iz daljine slikao mesto na kojem se automobil nalazio, te da se na fotografijama vidi odvaljena zadnja tablica, koja je prema rečima Jovanovića, „visila na jednom šrafu“.\nS obzirom na to da su pojedini tabloidi jutros pisali da je automobil Čedomira Jovanovića već bio demoliran kad je on stigao na aerodrom, lider LDP je redakciji Nova.rs takođe dao fotografiju sa sigurnosne kamere, nastalu pre pomenutog incidenta, na kojoj se jasno vidi da je automobil bio bez oštećenja.\n„Svašta sam u životu proživeo, najveći deo toga nikada nije bio tema, a ovo što se zna je nenormalno za sto normalnih života. Ne znima zašto mi je toliko teško sve ovo palo, realno je tako malo i bezazleno u odnosu na sve drugo što mi se u životu dešavalo, verovatno sve ima neke svoje granice, pa to sada curi sa svih strana“, rekao je Jovanović za Nova.rs.\nOn je u razgovoru za naš portal do detalja objasnio šta se na aerodromu dogodilo.\n„Pozvao me je Mihailo juče u pola 9, on je u Amsterdamu, tamo ide u školu, živi tamo, završava, živi svoj život, ali smo mi jako vezani i ja nikako ne mogu da se naviknem da dete nije sa mnom. On to zna, organizovao je nekako da dođe do nedelje ovde, da odemo u crkvu, da odnesemo kolač i da ga ispratimo na aerodrom kada slava prođe. Ja sam bio u gradu, a onda sam se probijao kroz večernji saobraćaj kako bih stigao do Jelene kući, da joj kažem da dolazi“, rekao je Čedomir Jovanović za Nova.rs.\n„Okrenuo sam Batu Gašića koji je bio na nekom sastanku, da ga pitam šta da radim, ako sednem u auto i zaustavi me patrola biću bahat, ako prijavim slučaj, biće jedina tema ta svinjarija i ta gadost, a ja ne želim da to bude slika ove zemlje, da tri ludaka mogu da pojedu dan milionima normalnih. Međutim, ovi ljudi s aerodroma moraju da pozovu policiju, obavestili su policijske stanice, onda su došli iz jednog odeljenja, drugog odeljenja … ostao sam tamo do jutra. Mihaila sam poslao kući taksijem, od lepe porodične večere nije bilo ništa. Ujutru sam ćerkicu odvezao u školu“, kaže Jovanović.\nBONUS VIDEO: Čeda Jovanović o incidentu na aerodromu\naerodromautomobilČedomir JovanovićHuliganiincidentLiberalno demokratska partija


Normani Kordei: Ljudi misle da mi je sve divno u životu jer sam samouverena na bini! - Famoza.net\nNormani Kordei: Ljudi misle da mi je sve divno u životu jer sam samouverena na bini!\n21/10/2017 21/10/2017 Valentina Krstić 73562Leave a commenthttps%3A%2F%2Fwww.famoza.net%2Fnormani-kordei-ljudi-misle-da-mi-je-sve-divno-u-zivotu-jer-sam-samouverena-na-bini%2FNormani+Kordei%3A+Ljudi+misle+da+mi+je+sve+divno+u+%C5%BEivotu+jer+sam+samouverena+na+bini%212017-10-21+16%3A45%3A56Valentina+Krsti%C4%87http%3A%2F%2Fwww.famoza.net%2F%3Fp%3D73562\nČlanica jednog od najaktuelnijih ženskih bendova Fifth Harmony, Normani Kordei bila je iskrena kada su u pitanju njene nesigurnosti i priznala je da ih zapravo ima mnogo više nego što deluje na sceni!\n„To je tako ludo jer nas ljudi gledaju na bini tako samouverene i misle da smo jako srećne i da je sve u redu, ali nije tako“ otkriva Normani i dodaje da je jako muči sindrom koji podrazumeva da se osoba oseća kao varalica jer spolja izgleda jako srećno i zadovoljno sobom ali iznutra je muče ogromne nesigurnosti. „Svi imamo sumnje i nikome nije lako da se bori sa tim, a ja se osećam kao lažov zbog toga.“\nNormani se otvorila i oko teških prizora koji su je proganjali u detinjstvu a to je borba njene majke sa kancerom. „Kada sam nesigurna uvek se setim svoje majke, sećam se kako joj je kosa opadala tokom šest meseci terapije i jednoga dana sam se vratila iz škole i videla svog oca koji joj je obrijao glavu. Ona je pravi heroj“ priča Normani.\nNormani Kordei: Želim da se žene povežu sa mojim pesmama!\nNormani Kordei o Camilli: Ne javlja mi se ali sam…\nNormani Kordei: Biće pomalo strašno biti solista…\nPročitajte još Normani Kordei: Fifth Harmony će uvek biti zajedno!\nZvezde na društvenim mrežama: BTS caruje, Louis Tomlinson iznenada stigao do samog vrha!\nI ranije ga je ovo mučilo: Niall Horan mora da operiše desno koleno!